Тошкентда яна “снос”. Буни ёритишга борган журналист прокуратура ва ички ишлар ходимлари таҳдидига учради | Qalampir.uz\nТошкентда яна “снос”. Буни ёритишга борган журналист прокуратура ва ички ишлар ходимлари таҳдидига учради\nЖамият\t08 Сентябрь 2021 19:19 14647\nQALAMPIR.UZ’га Юнусобод тумани 2-мавзеда фаолият олиб бораётган бир гуруҳ тадбиркорлардан мурожаат келиб тушди. Улар ўзига тегишли дўконлар ва хизмат кўрсатиш объектлари ноқонуний қурилма сифатида бузиб ташланаётгани, бироқ ноқонуний қурилма экани ҳақида ҳеч қандай ҳужжат, суд қарори йўқлигидан шикоят қилди.\nМурожаат келиб тушган илк соатлардаёқ QALAMPIR.UZ жамоаси – журналист Феруза Нажмиддинова ва юрист-консультант Шоҳруҳ Олимжонов, оператор Хўжамиёр Холматов воқеа жойига етиб борди.\nQALAMPIR.UZ ижодий жамоаси ҳудудда ҳақиқатан ҳам тадбиркорлар томонидан қурилаётган 14 та дўкон суд қарорисиз бузилаётганига гувоҳ бўлди.\nЯнги Ўзбекистонда тадбиркорларга имконият эшиклари очилаётгани ҳақида Президент Шавкат Мирзиёев бот-бот такрорланаётган бир пайтда, Ҳокимият ва Прокуратура ўртасида сарсон бўлаётган ҳам тадбиркорлар бўлмоқда.\nМаълум бўлишича, тадбиркор дўкон қуриш учун Юнусобод туман ҳокимлигига мурожаат қилган, Юнусобод тумани ҳокими ўринбосари Шуҳрат Қўчқоров имзоси билан, енгил конструкцияли дўкон қурилишига эътироз йўқлиги ҳақида жавоб хати келган. Кейинчалик, “Max Desigm House” МЧЖ томонидан ҳоким ўринбосарига дўкон лойиҳаси ҳам тақдим этилган. Юнусобод тумани ҳокими ўринбосари оғзаки тарзда дўконларни қуришга рухсат берган.\nТадбиркорнинг айтишига қараганда, бундан бир ой аввал Юнусобод туман ҳокими Жаҳонгир Иброҳимов қурилиш майдонига келиб “Max Disegm House” МЧЖ томонидан қурилаётган дўконларни кўздан кечирган. Юнусобод ҳокими қурилган дўконларни бузиш кераклиги, акс ҳолда ўзи буздириши ҳақида оғзаки огоҳлантирган. Тадбиркор қурилиш учун рухсат борлиги, ҳоким ўринбосари Шуҳрат Қўчқоров томонидан эътироз бўлмаганини айтганидан сўнг, бузиш ҳақидаги гаплар тўхтаган, аммо масала буткул ҳал бўлмаган.\n“Max Disegm House” МЧЖ дўконларининг орқа томонида кўп қаватли уй бор ва у ерда яшайдиган фуқаролар билан йиғилиш ўтказиб, далолатнома тузиб, ҳаммани розилиги билан ишланди.\n6 сентябрь куни прокуратура ходимлари келиб, ҳеч қандай ҳужжат кўрсатмай туриб бузишни бошлади. Кўриб турганинглардек, дўкон томларини очиб ташлашяпти. Лекин дўконни нима учун бузишаётгани ҳақида тушунтириш ёки суд қарорини тақдим этишмади.\nҲокимият билан дўконларни қуриш давомида ҳудуд атрофида болалар ўйингоҳи қуриш, дўконнинг орқа томонидан асфальт қилиб ўриндиқлар ўрнатиш ҳақида айтилганди ва биз ҳаммасини бажариб, атрофни ободонлаштирдик”, дейди тадбиркор Қудрат Шаҳакимов.\nДўконларни қуриш май ойида бошланган. 4 ой давомида ҳеч қандай эътироз қилмасдан, тадбиркор анча-мунча маблағ сарфлаб, ҳокимият ободонлаштириши керак бўлган жойларни чўнтагидан таъмирлатиб бўлиб, дўкон кўзга кўриниб қолгандан сўнг, буздириш қайси қонунларга тўғри келади? Дўкон ноқонуний қурилди ҳам дейлик, нима учун ноқонуний бузилмоқда? Прокуратура ходимларида ноқонуний қурилишни буздиришга ваколат борми?\nБузилишда бош-қош бўлаётган, ўзини таништиришни истамаган 2-сектор котиби Умид исмли шахс, тадбиркорлар ноқонуний дўкон қурганини айтди, холос. Нима учун суд қарорисиз буздиряпсиз, деган саволимизга эса керакли жойда гаплашиб олиш билан таҳдид қилди. Aтрофда аҳоли вакиллари, тадбиркорлар йиғилиб норози бўлганларини кўриб, рация орқали автобус юборишни ва керак бўлса журналистларни ҳам ортиб Ички ишлар бўлимига олиб боришини айтди.\n“Дўкон учун уйимни, машинамни сотдим. Бетон қуяётганимизда ҳокимиятдан келиб болалар майдончаси қуриб бермасак, бузиб ташлашларини айтишди. Ҳўп, деб чўнтагимиздан ўйингоҳ ҳам қурдик. Шу билан тинчиб кетишди. Дўконнинг устки қисмини ёпаётган вақтимизда яна келиб, ўртадан йўл қолдириш кераклигини айтишди. Ҳўп, деб уни ҳам қилдик. Дўконлар битиб, кўкрагимизга шамол тегай деганда, келиб бузишни бошлашди. Мен 20 жонни боқаман. Мен, акам, хотиним ногирон. Ҳаммани мен боқаман. Шунча дўкон қурилгунча қаерда эди булар?!Нега индашмади? Ҳақиқат борми? Дўконни қураётганда эътироз билдиришмади. Ҳеч қандай огоҳлантиришсиз келиб бузишяпти. Келишганда, қани ордер, нега бузяпсизлар, деганимизда, мен ордерман, погоним ордер, деб айтишди. Ким у погонига ишонаётган?! Ҳеч қандай ҳужжат кўрсатмади. Ҳамма ҳужжатларимиз жойида. Кадастр ҳужжатларини ҳам олишимиз керак эди. Фарзандларим келади, шу ерда ўтиришади, ўзимни ўлдираман, болларимни оиламни боқади”, дейди тадбиркор Толмас Эшонқулов\nВоқеа жойида на ҳокимият вакили, на прокуратура ходими изоҳ беришни хоҳламади. Ижодий гуруҳимиз билан бирга Юнусобод тумани ҳокимиятига ва прокуратурасига бордик. Юнусобод туман ҳокими ёрдамчиси ҳоким Жаҳонгир Иброҳимов сайёр қабулда экани ва 2-мавзедаги дўконлар бузилишидан бехабар экани ҳақида билдирди.\nЮнусобод туман прокуратурасидан эса Камола исмли ходим бу вазиятда прокуратура ходими ҳақ экани, ноқонуний бузилишлар вақтида прокуратура ходимлари бу жараёнларда қатнашишлари мумкинлигини айтди.\nҲокимият ва прокуратурадан тайинли жавоб ололмагач, воқеа жойига қайтиб келдик. QALAMPIR.UZ тасвирчиси Хўжамиёр Холмуродов ўз ишига киришди. Прокуратура ходими тасвирчини кўриб, Ички ишлар ходимларига “Олиб кел”, деб буйруқ берди ва Ички ишлар ходимлари операторни қувлаб, автомашина олдигача келишди. Эшикни очиб, тезда машинадан тушишни буюришди.\nОAВ ходимлари маълумот олиш ва тарқатиш ҳуқуқига эга экани, журналист дахлсизлиги масаласи борлигини айтишимизга қарамай, машинадан тушишини талаб қилиб, улар буйруқни бажараётганини айтишди.\n“QALAMPIR.UZ жамоаси машинадан тушганидан сўнг, Юнусобод тумани 2-сектор котиби Умид исмли шахс Ички ишлар ходимларига журналист ва бошқа ходимларни хизмат машинасига ўтказиш, барча ишни “Гом”да ҳал қилишни буюрди. Биз эса бормаслигимиз ва қилаётган ишларииз қонун доирасида амалга оширилаётгани ҳақида айтдик. Мен билан суҳбатлашган 2-сектор котиби Умид исмли шахс керакли жойда гаплашиб олиш билан таҳдид ҳам қилди. Прокуратура ходими тасвирчини чақириб, видеоларни ўчиришни айтди”, дейди юрист-консультан Шоҳруҳ Олимжонов\nПрокуратура ходими мурожаат асосида воқеани ўрганган журналистдан видеони ўчиришни талаб қилса, атрофда одам йиғиляпти, деб ОАВ ходимларини Ички ишлар бўлимига олиб боришга уринишса, қани сиз-у биз жар солаётган эркинлик?\nБир нарсани такрор айтиш мумкин, тадбиркор кимнингдир гапига ишониб ноқонуний дўкон қургандир. Лекин прокуратура ходими нега ноқонуний бузяпти? Бузишни бошларкан, нега фуқаролар ҳуқуқи ва мажбуриятлари уларга тушунтирилмаяпти?\nВазиятга ҳуқуқий томондан ёндошсак: Ўзбекистон Республикаси Фуқаролик кодекси 212-моддасига мувофиқ, қонун ҳужжатларида белгиланган тартибда қурилиш мақсадлари учун ажратилмаган ер участкаларида, шунингдек иморат қуриш учун зарур рухсатнома олмасдан ёки архитектура ва қурилиш нормалари ҳамда қоидаларини жиддий бузган ҳолда қурилган уй-жой, бошқа бино, иншоот ёки ўзга кўчмас мулк ўзбошимчалик билан қурилган иморат ҳисобланади.\nВазирлар Маҳкамасининг 2017 йил 5 июлдаги 467-сонли билан тасдиқланган “Ўзбошимчалик билан қурилган иморатни аниқлаш ҳамда бартараф этиш (бузиб ташлаш)ни ташкил этиш тартиби тўғрисида”ги Низомнинг 3-бандига мувофиқ, ўзбошимчалик билан қурилган иморатни аниқлаш:\nқонун ҳужжатларида белгиланган тартибда қурилиш мақсадлари учун ер участкасини ажратиш тўғрисидаги туман (шаҳар) ҳокимининг қарори мавжудлигини;\nуй-жой қуриши учун туман қурилиш бўлими билан келишилган якка тартибда ишлаб чиқилган лойиҳанинг мавжудлигини;\nшаҳарсозлик нормалари ва қоидаларига мувофиқ қурилганлигини текшириш орқали амалга оширилади.\nШунингдек, ноқонуний қурилмани бузиш чораларини кўриш ҳақида МЧЖга ҳокимият томониданогоҳлантириш хати юборилиши лозим.\nБундан ташқари, Вазирлар Маҳкамаси томонидан қабул қилинган 467-сонли Қарорнинг 11-бандига кўра, ўзбошимчалик билан иморатни қурган шахс ўн беш кун муддат ичида уни ўз ҳисобидан бартараф этиши шарт.\nЖумладан, ўзбошимчалик билан иморатни қурган шахс томонидан иморатга нисбатан мулк ҳуқуқини эътироф этиш тўғрисида судга даъво берилган тақдирда даъво берилган кундан бошлаб суднинг якуний қарори қабул қилинишига қадар ушбу иморатни бартараф этилиши вақтинча тўхтатиб турилади.\nжурналист прокуратура ички ишлар журналистга таҳдид\n24 Май 08:59 55911\n25 Май 15:19 34315\n23 Май 19:31 33081\n23 Май 09:26 31806\n25 Май 10:38 29181


ИСЛОМДАГИ БОШҚАРУВ НИЗОМИНИНГ АЖРАЛИБ ТУРАДИГАН ХУСУСИЯТЛАРИ - | Hizb-Uzbekiston.info\nHome›МАҚОЛАЛАР›ИСЛОМДАГИ БОШҚАРУВ НИЗОМИНИНГ АЖРАЛИБ ТУРАДИГАН ХУСУСИЯТЛАРИ\nИслом Аллоҳ Таоло томонидан юборилган ваҳи эканлиги билан ажралиб туради. Шунинг учун у татбиқ этилган пайтда жамиятга осудалик ва хотиржамлик бахш этади. Унинг шариатига амал қилиш ибодат бўлгани учун, қолаверса Холиқ бандаларнинг аҳволини ва эҳтиёжларини билувчироқ экани учун у татбиқ этилиши лозим. Унинг шариати олдида барча одамлар, кучлилари ҳам, заифлари ҳам, бойлари ҳам, камбағаллари ҳам тенгдир. Башар томонидан ишлаб чиқилган тубан қонунлар эса шу қонунларни ишлаб чиққанларга ён босади. Шунинг учун бу тубан қонунлар башар ўртасида нуфуз эгаларига манфаатига хизмат қилиш билан ажралиб туради. Ишлар жилови қўлларида бўлган кимсаларнинг истаклари ва интилишлари фойдасига доим ўзгариб тургани учун бу қонунлар беқарорликка ҳам сабаб бўлади.\nИслом башар билан уларнинг камолдан қосир бўлган табиатларини ҳисобга олиб муомалада бўлади, улардан хато юз бериши кутиладиган иш деб ҳисоблайди. Шунинг учун хато юз беришидан олдин ҳам, кейин ҳам шу табиатни ҳисобга олиб муомалада бўлади. Хатолар қасддан воқе бўладими, ёки билмасданми, ҳеч фарқсиз шу табиат билан муомалада бўлади. Ислом жамиятни фазилат ҳукм сурадиган, разолат эса улоқтириб ташланадиган жамият қилиб шакллантиришга ҳаракат қилди. Бу жамиятда тақво ҳимоя омилини ташкил қилади. Бундан ташқари Исломда одамларни хатолардан тийиб қўядиган, хато йўлга тушишган бўлса шу хато бўйича уларни муҳосаба қиладиган қатор ҳукмлар ва жазо чоралари ҳам мавжуд. Башар ишлаб чиққан тубан низомлар эса жамиятни ҳимоя қиладиган чораларни олдиндан кўрмасдан, фақат қачонки жиноий ишлар қилинганидан кейин муҳосаба қиладиган қонунларни ишлаб чиқиш билангина чекланиб қолди. Олдини олиш чораларини кўриш у ёқда турсин, балки бу тубан қонунларга таянадиган мамлакатларда топқирлик жазодан қутилиб қолиш учун асосан шу қонунларда ўйин қилишдан иборат бўлиб қолди. Шунинг учун ҳам уларда адвокатлик ҳунари кенг тарқалди, юрист маслаҳатчилар кўпайганидан кўпайди ва қонунга қарши ҳийлайи найранг қилиш бу мамлакатлардаги ҳар бир эксперт учун фойда келтирадиган бир тижоратга айланди.\nОдатда энг хатарли хато ҳокимлар, давлат масъуллари ва турли давлат идораларининг одамлар ишларини бошқаришда ва давлат ишларини юргизишда қиладиган хатоларидир. Бу нарса уларга ишониб топширилган ҳокимиятдаги бир тажовуз ҳисобланади. Тажовузлар ва хатолар жавобгарлигидан қутилиб, «сувдан қуруқ чиқиш» учун низом ва унинг қонунларига ҳам тажовуз қилиниб уларни бузиб, ўзгартирилиши ҳам мумкин. Бу эса энг хатарли тажовуздир. Чунки у низомни фасодга айлантириб, уни лаёқатидан, қонунийлигидан ҳамда унга ишонадиганларнинг ва эргашадиганларнинг ҳурматидан маҳрум қилади. Тажовуз низом ҳукмларини ёмон татбиқ этишдан иборат бўлиши ҳам мумкин. Бунинг оқибатида давлат ва унга қўшилиб фуқаролар ҳам бузилади. Шунинг учун ҳам Ислом бундай тажовузларга йўл қўймаслик, улардан сақланиш, тажовузлар юз берган тақдирда уларни муолажа қилиш йўлларини аниқ кўрсатиб берди. Натижада амри маъруф ва наҳи мункарга тааллуқли шаръий ҳукмларга амал қилиш учун шўро мажлисидаги Уммат вакиллари орқали Уммат томонидан ёки давлатдаги сиёсий партиялар томонидан давлат масъулларини сўроқ-саволга тутиш, уларни муҳосаба қилиш масъулияти пайдо бўлди.\nФуқаролар билан ҳокимлар ўртасида келишмовчилик юз берса иш ҳокимларга шариатга амал қилиш мажбуриятини юклайдиган маҳкаматул мазолимга оширилади. Зеро у давлатдаги энг олий қозилик ҳокимиятидир. Бу маҳкама устидан фақат Аллоҳ Таолонинг шариатигина ҳукмрон бўлади, бошқа ҳеч ким ҳукмрон бўлолмайди. Бу маҳкама ўз ишида Аллоҳ Таолонинг:\n«Бордию бирон нарса ҳақида талашиб қолсангиз, – агар ҳақиқатан Аллоҳга ва охират кунига ишонсангиз – у нарсани Аллоҳга ва пайғамбарига қайтарингиз! Мана шу яхшироқ ва чиройлироқ ечимдир» [Нисо 59]\nдеган қавлига таянади.\nТубан низомлар барбод бўлди, фасод бўлгани учун ҳамма соҳани бузди. Бу низомлар оламнинг қайси жойида бўлмасин ижтимоий, сиёсий, иқтисодий, ахлоқий жиҳатдан бир кризисдан чиқиб ундан каттароқ бўлган бошқа бир кризисга кирмоқда. Шунинг учун даъватни кўтариб чиқаётганлар Халифалик давлатидан иборат Ислом белгилаб берган бошқарув низомини вужудга келтириш учун жидду жаҳд билан ҳаракат қилишлари ва бу низомни оламга башарни бошқаришга яроқли бўлган бирдан бир намуна сифатида тақдим қилишлари лозим.\nБугунги Ислом авлодини бахт ҳақидаги тушунчалари қандай? Муқаддас динимиз бўлган Ислом кексаларни қандай қадрлайди? Каримов режимининг Ўзбекистондаги янги жиноятлари\nҲалаб жанги: АҚШ вайрон қилиш билан эришолмаган нарсасига таҳдид қилиш билан эриша олармикин?!\nНью-Деҳли билан Вашингтон ўртасида кутилаётган ҳарбий шартнома


Бу мавсум фақат "Шўртан" пенальти тепмади / CHAMPIONAT.asia\nБу мавсум фақат "Шўртан" пенальти тепмади\n30 авг 22:14\nОлий лигада 17 та тур ортда қолганидан хабаригиз бор.\nБу йилги чемпионатда ҳозирга қадар жами 35 та пенальти белгиланди. Улардан 31таси аниқ амалга оширилди. "Локомотив", "Пахтакор", "Сўғдиёна" ва "Қизилқум" футболчилари бир мартадан 11 метрли жарима тўпини ноаниқ амалга оширишган.\nҲозиргача фақат Ғузорнинг "Шўртан" клуби пенальти амалга оширмади ҳолос. Қолган 13та клуб ҳам камида битта пенальти тепишга улгурди. Энг кўп пенальтини "Бунёдкор" клуби футболчилари амалга оширишди - 6та. Кейинги ўринларда 4 мартадан пенальти амалга оширган "Насаф" ва "Бухоро" клублари боришмоқда.\nАксинча пенальтидан жабр кўрган клублар борасида сўз юритадиган бўлсак Жиззахнинг "Сўғдиёна" клуби дарвозасига жами 5та пенальти белгиланди. Кейинги ўринда "Қизилқум" клуби бормоқда. Зарафшонликлар дарвозасига ҳакамлар 4 марта пенальти белгилашган. "Бунёдкор" ва "Олмалиқ" жамоалари дарвозасига энг кам 1 мартадан пенальти белгиланди.\nЭътиборлиси фақатгина "Гулистон" дарвозасига пенальтидан гол урилмаган. Ушбу клуб дарвозасига икки марта 11 метрли жарима тўпи белгиланган, уларнинг иккаласини ҳам "Гулистон" посбонлари Илҳом Жуманов ва Дониёр Усмонов қайтаришга эришишди.\nҲакамлар ичида Олим Толибжонов энг кўп 6 марта пенальти белгилади. Кейинги ўринда Валентин Коваленко ўрин олган - 5 та пенальти. Ўйинларни бошқарган ҳакамлар орасида фақат Зокир Қодиров ва Темур Тўхтасинов бирон марта ҳам пенальти белгилашмади.


Чет-эл валюталарига боғлиқ қонунга ўзгартиш ва қўшимчалар киритилди - EFFECT.UZ\n. 06:26 | 25.01.2021\nЭндиликда товарларнинг нархлари чет-эл валюталарига боғланиши мумкин бўлди. Бу ҳақда Қонун (ЎРҚ–669-сон, 22.01.2021 й.) билан Ўзбекистон Республикасининг айрим қонун ҳужжатларига ўзгартиш ва қўшимчалар киритилди.\n“Валютани тартибга солиш тўғрисида”ги Қонунга киритилган қўшимчаларга кўра, Президент қарорлари асосида давлат-хусусий шериклик тўғрисидаги битимлар ва Ҳукумат орқали жалб этилган чет эл инвестициялари лойиҳалари бўйича Ўзбекистонда реализация қилинадиган товарлар (ишлар, хизматлар) нархлари чет эл валюталарига ва шартли бирликларга боғланиши мумкин.\nКонцессиялар билан боғлиқ муносабатлар “Давлат-хусусий шериклик тўғрисида”ги Қонун билан тартибга солинади.\n-лойиҳа тарафларининг номи;\n-лойиҳанинг фаолият йўналиши;\n-лойиҳанинг жойлашган ери;\n-лойиҳани амалга ошириш муддати;\n-истеъмолчиларга реализация қилинадиган товарларнинг;\n-лойиҳанинг умумий қиймати;\n-давлат томонидан қўллаб-қувватлаш ҳажми ва турлари.\nTeglar:qonun, Доллар, Евро\nЎзбекистон 5 апрельдан доллар курси ўзгаради


«Тавоф этиб бизлар босган изларни ҳам, эслашарлар бир кун келиб бизларни ҳам» - Ishonch.uz\nБош саҳифа Ўзбекистон «Тавоф этиб бизлар босган изларни ҳам, эслашарлар бир кун...\n«Тавоф этиб бизлар босган изларни ҳам, эслашарлар бир кун келиб бизларни ҳам»\n«Фидокорона хизматлари учун»\nордени соҳиби Раҳматжон\n– Ҳар гал «Алиқамбар» куйини чалганимда руҳимда аллақандай енгиллик сезаман… – шундай дея Бола бахшига ўз кечинмаларини баён қиларди саксон ёшларга яқинлашиб қолган Мадраҳим Шерозий.\nТўрхалтасига рубоб жойлаб олган болакай ногаҳон нуронийлар суҳбатинини эшитиб, тўхтаб қолди. Бола бахши Абдуллаев уйи олдида кечаётган гурунг уни сеҳрлаб қўйганди. Кимдир кузатиб турганини илғаган Мадраҳим Шерозий ялт этиб қаради.\n– Ассалому алайкум, – деди болакай икки қўлини кўксига қўйиб.\nБола бахши ҳамсуҳбатига изоҳ берди:\n– Кўчамиздаги Хударган созчининг боласи бу. Насиб қилса, ундан зўр ҳофиз чиқади.\n– Шундайми? – Шерозий дуога қўл очди. – Аллоҳим овозингга шира берсин, торинг булбулдай сайрасин, элда азиз бўлгин!\n…Ўшанда Раҳматжон саккиз ёшда эди. Худойберган созчи ўғлига тор олиб берган куни қўлини маҳкам тутиб, «Маромига етказиб чалмасанг, қўлингга тор олувчи бўлма», дея қатъий тайинлаганди.\nХива мусиқа мактабида Ғайбулло Убайдуллаевдан рубоб чалишни ўрганаркан, Раҳматжон соз тарихи, қандай ясалиши, куй қандай таралиши ҳақида кўп саволлар берарди. «Бўладиган бола бошидан маълум» деганлари шу бўлса керак», дея Ғайбулло ака шогирдидан меҳрини аямасди.\n…Раҳматжон Қурбонов санъаткор бўлиб туғилган эди. Худойберган ака ва Ленинза опанинг 13 фарзанди орасида ажралиб турарди. Буюк ҳофиз Комилжон Отаниёзов уларникига ҳар келганида бошини силаб, порлоқ толе тиларди. Беш ёшида тор чалишни ўрганган Раҳматжон ўн-ўн икки ёшида устозининг барча қўшиқларини ёд олди. 5-6- синфда ўқиб юрган кезларидаёқ эл оғзига тушди. Хива туманида ўтказиладиган маданий тадбирларнинг барчасига уни таклиф қилишарди.\nСерфарзанд оилада улғайган барча болалар қатори унинг ҳам суяги меҳнатда қотди. Ўқувчилик кезлари ғишт заводида ишлади. Шавқиддин эшон бобо хонадонида хизматда бўлди, пода боқди. Аммо қаерда, нима билан машғул бўлмасин, фикру ўйи мусиқада эди.\n1975 йилда Комилжон Отаниёзовнинг ўлими мухлислар учун оғир жудолик бўлди. Хивалик шинавандалар ўз қалбларидаги ташналикни қондириш учун тез-тез Худойберган аканинг уйига келишарди. Бу ерда Раҳматжон Қурбонов тўлиб-тошиб, Қомилжон Отаниёзовнинг қўшиқларини куйларди. Бу пайтда у Урганчдаги Харратов номли мусиқа билим юртида таҳсил олиш баробарида Хивадаги «Нақш» ансамблида мусиқа раҳбари бўлиб ишларди. 1978 йили Урганчда филармония ташкил қилиниб, Бобомурод Ҳамдамов бадиий раҳбар, Раҳматжон Қурбонов мусиқа раҳбари этиб тайинланди.\nДарҳақиқат, Раҳматжон 16-17 ёшларида профессионал санъаткор сифатида танилган ва тан олинган эди. Шунинг учунми, 1979 йили Тошкент давлат консерваториясига ўқишга кирганида устозлари унга «Сиз ўқигани келдингизми ё дарс бергани?», деб ҳазиллашарди. Консерваторияда Ҳалима Носирова, Шавкат Муҳаммедов, Ориф Алимахсумов, Суйима Ғаниева каби улуғ устозлардан санъат ва адабиёт сирларини пухта ўрганди. Фавқулодда истеъдоди ва улкан билимга эгалиги туфайли тўртинчи босқич талабаси зиммасига ўқитувчилик масъулияти юкланди.\n– Ҳар бир киши ўзи танлаган касб сирларини пухта эгаллаши, ўқиб ўрганиши лозим. Бу ҳаммага тааллуқли. Дўхтирга ҳам, муаллимга ҳам. Бўлмағур мутахассисларни кўрсам, дилим ранжийди. Шоир айтганидек, «Кимки бўлмиш ўз ишига ҳийлагар, Унда йўқ инсонликдин асар», деган эди ҳофиз суҳбатлардан бирида.\nРаҳматжон Қурбонов учун билим биринчи ўринда турарди. «Бешикдан қабргача илм изла» ҳикматига қатъий амал қилар, ўз устида ишлашдан, изланишдан, ўрганишдан бир кун, бир лаҳза ҳам тўхтамасди. Балки шу сабаб у нафақат хонанда ва созанда, балки санъатшунос, адабиёт ва тарих билимдони сифатида ҳам элда обрў қозонди. Санъат умрбоқийлигига ҳисса қўшди. Муносиб шогирдлар тарбиялади.\nЙигирма тўрт ёшида довудий овоз соҳиби, дея эътироф қилинди. Ундан олдин ва кейин ҳеч кимга насиб қилмаган бу номни кўтариб юриш масъулиятини Раҳматжон Қурбонов яхши англаганди. У нафақат Хоразм сувораларини, балки Тошкент-Фарғона йўналишидаги ашулаларни, Бухоро шашмақомини ҳам авж пардаларда куйлади. У оддий ижрочи эмасди. Яратувчи ижодкор эди. Устози Комилжон Отаниёзов изидан бориб, еттинчи – нимпарда суворани яратди.\n– Cанъат тақдири уч тоифага боғлиқ: яратувчи, ижрочи, тингловчи. Мақомларимизни тарихий обидаларни асрагандай асрашимиз керак. Японлар сакура ашуласини 800 йилдан буён қадрлайди. Бир ярим минг йилдан буён яшаб келаётган созларимиз бор. Уларни ким асрайди? – деганди суҳбатларнинг бирида.\nҲа, ҳофиз доим санъатни асрашга даъват қилиб келган. 17 йил «Лазги» ашула ва рақс ансаблига раҳбарлик қилган йиллари ўзбек санъатини янги асарлар билан бойитган. Жаҳоннинг турли давлатларида санъатимиз жозибасини кўз-кўз қилган. Кейинчалик – Алишер Навоий номидаги опера ва балет театрида, Хоразм вилояти маданият бошқармасида фаолият кўрсатган даврларида ҳам маданият ва санъат ривожига муносиб ҳисса қўшган. Умрининг сўнгги йилларида Ўзбекистон давлат филармонияси Хоразм бўлинмаси раҳбари сифатида юзлаб истеъдодларни кашф этган.\nРаҳматжон Қурбонов меҳнаткаш инсон эди. Концерт дастурлари учун сценарийлар ёзар, уларга режиссёрлик қиларди. Паҳлавон Маҳмудни ғойибона устози деб билиб, рубоийлар битди. 2004 йилда чоп этилган «Етмиш икки шаҳр» номли рубоийлар тўплами мухлисларга маъқулу манзур бўлди. 2011 йилда «Санъатнома» туркумининг биринчи китоби «Санъатнинг сирли олами» номи билан чоп қилинди. Комилжон Отаниёзов таваллудининг 100 йиллиги муносабати билан эл оралаб, устознинг шеър ва ғазалларини тўплади. «Мен ўзбекнинг ўғлиман» китобига ўз шеърларини ҳам илова қилиб «Устоз йўлидан» дея ном берди. Икки тўплам бир китобда жам бўлиши шеърият ихлосмандларини мамнун қилди. Шу йили «Уч бўстон булбули» драмасини ёзиб тугатди ва саҳналаштирди. Юбилей тадбирида драмада бош қаҳрамон образини гавдалантирди. 2020 йилда «Санъатнома»нинг иккинчи ва учинчи китоблари босмадан чиқди. Юзлаб ашулалар яратди. Айниқса, «Хиваки»га бор меҳрини берди. Санъаткорнинг меҳнатлари «Ўзбекистонда хизмат кўрсатган артист», «Қорақалпоғистонда хизмат кўрсатган артист» фахрий унвонлари, «Меҳнат шуҳрати» ордени билан тақдирланди.\nҲофизнинг жияни, «Ичан қалъа» музей-қўриқхонасининг Хоразм мусиқа санъати тарихи бўлими мудири Комилжон Аминов 2021 йил арафасида Раҳматжон Қурбонов билан бўлган сўнгги суҳбатини кўзда ёш билан эслайди:\n– Раҳматжон оғамнинг орзулари кўп эди. Хиванинг сўнгги хонлари Исфандиёрхон ва Абдуллахонлар ҳақида драма ёзиш истаги ҳақида гапирганди. «Пандемия тугасин, биргаликда жаҳон бўйлаб сафарга чиқамиз. Музей жамоаси Хоразм санъати тарихини экспонатларда намойиш қилса, биз жонли ижрода кўрсатиб берамиз», деганди. Оғам навбатдаги китобида Хоразм сувораларининг моҳир эгалари Полли дузчи ва Қаландар банги ҳақида ёзиш нияти борлигини айтди. Биргаликда маълумот изладик. Буни қарангки, Полли дузчи ҳатто расмга ҳам тушмаган экан. Қаландар ота бефарзанд ўтганига ўлим гувоҳномаси ҳам олинмаган, қабри йўқолиб кетган экан. Раҳматжон Қурбонов Қаландар отанинг қабрини қайта тиклаб, обод зиёратгоҳга айлантирди. У санъат ҳам, санъаткор ҳам қадр топиши керак, деб ҳисобларди.\nРаҳматжон Қурбонов ҳеч қачон мансаб, унвон, шуҳрат талашмаган. Минглаб мухлислари талаб қилишига қарамасдан, «халқ артисти» унвони берилмаганидан хафа бўлмаган. Асл санъат дурдоналарини яратиш насиб этганининг ўзини катта бахт деб билган.\n«Ҳозирги айрим санъаткорларимиз томошабинларнинг вақтинчалик олқишлари-ю қарсакларига қараб иш тутишади. Ўз санъатини шу томошабинларнинг олқишларига қараб баҳолашади», дерди. Абадиятга дахлдорликни қарсаклар белгиламайди, деб ҳисобларди. «Ҳозирги кунда мусиқа санъатимиз бир оз ғарб ва бошқа миллат мусиқаларига аралашиб кетгандай туюляпти. Бунинг асл сабаби бизда тингловчилик маданияти сал оқсоқроқ ва яхши йўлга қўйилмаганидадир. Мусиқа тинглаш маданиятини биз болалар боғчасидаёқ шакллантиришимиз, мактабларда, ўрта ва олий ўқув даргоҳларида ривожлантиришимиз ва шунга яраша ўқув қўлланмалари яратишимиз лозим», деганди бир суҳбатда ҳофиз куюнчаклик билан.\nРаҳматжон Қурбоновни таниганлар таъсирчан инсон эди, деб таърифлашади. Огаҳий ғазалидан илҳомланиб, шамшод дарахтини излаб топгани ва Хивадаги ҳовлисига эккани бунинг бир исботидир. Манманга манман, камтарга камтар эди, деб эслашади. У нафақат унвони йўқ халқ ҳофизи, балки унвони йўқ олим, беминнат дўст, етук шоир ва адабиётшунос, бир сўз билан ифодаланганда, комил инсон эди.\n«Тавоф этиб бизлар\nбосган изларни ҳам,\nэслашарлар бир кун келиб\nдеб куйлаган эди хонанда.\nЙиллар ўтгани сайин ўзбек санъатининг порлоқ қуёши, нодир истеъдод, ноёб овоз соҳиби сифатида Раҳматжон Қурбоновнинг қадри ҳам баландлайверади. Мамлакатимиз мустақиллигининг 30 йиллиги арафасида ҳофиз «Фидокорона хизматлари учун» ордени билан тақдирлангани бунинг яққол исботидир.\nАввалги саҳифаЎзсаноатқурилишбанк Халқаро молия корпорацияси билан янги келишув имзолади\nКейинги мақола«Намунали» бошоғриқ


Ўзбекистон ва Тожикистон ўртасида 25 йил олдин тўхтаган авиақатнов қайта тикланди\n10 Ôåâðàëü 2017 13:27 1519\nБугун Душанбедан учган самолёт Тошкентга келиб қўнди. Бу 25 йил ичида Тожикистондан Ўзбекистонга келган биринчи самолётдир. Илк синов ташрифи чоғида расмий делегация, журналистлар ҳамда биринчи рейс учун аввалдан чипта олиб қўйган 14 оддий йўловчи Тошкентга келдилар. 20 февралдан бошлаб мунтазам қатновлар йўлга қўйилади. Бу ҳақда Somon Air матбуот хизмати хабар бермоқда.\n“Somon Air делегацияси вакиллари Тошкент аэропорти раҳбарияти, “Ўзбекистон ҳаво йўллари” миллий авиакомпаниясидаги ҳамкасблари билан музокаралар ўтказишади. Қишки мавсум якунига қадар рейслар ҳафтасига бир марта — душанба кунларида, ёзги парвозлар жадвалида ҳафталик рейслар сони биттага кўпайиб, душанбадан ташқари, пайшанба куни ҳам қатнов амалга оширилади” – дейилади хабарда.\nМаълумот учун, Тожикистон ва Ўзбекистон ўртасидаги авиақатновлар 1992 йилда, қўшни давлатда юзага келган нотинч вазият туфайли тўхтатилган эди.\nЖамият 22.02.2020 162


Samarkand Half Marathon - соғлом турмуш тарзини тарғиб қилиш ва маданият объектларида инклюзив муҳитни яратишга қаратилган Маданият ва санъатни ривожлантириш жамғармаси томонидан ташкил этилган йиллик хайрия тадбиридир.\nБу йил биз иштирок учун янги имкониятлар яратдик. Биринчидан, аниқ белгиланган масофалар бўлмайди. Ҳар бир иштирокчи 1 км дан 50 км гача бўлган оралиғидаги истаган масофани босиб ўтиши мумкин. Иккинчидан, дастурга - Скандинавча юриш - деб номланган янги бўлим қўшилди. Учинчидан, 12 ёшгача бўлган болалар алоҳида болалар югуришида иштирок этишлари мумкин. Шунингдек, шаҳарлар ва клублар ўртасида мусобақалар ташкил қиламиз – иштирокчиларнинг масофаларини қўшган ҳолда, энг яхши югуриш клуби ва дунёнинг энг яхши "югурадиган" шаҳарларини аниқлаймиз.


Шимолий Корея раҳбари Ким Чен Ир Хитойга сафар қилмоқда\n21 октябр 2021, Тошкент вақти: 06:51\nБу хабарни Жанубий Кореянинг “Yonhap” ахборот агентлиги тарқатди.\nАммо Хитой Ташқи ишлар вазирлиги бу хабарни изоҳлагани йўқ.\nКимнинг вориси деб кўрилаётган кенжа ўғли Ким Йонг-ун сафар давомида отасига ҳамроҳлик қилмоқда.\nКим Чен Ир жорий йил май ойида Пекинга сафари чоғида Хитой раҳбари Ху Цзинтао билан учрашган.\n2008 йилда юрак ҳуружига учрагани тахмин қилинган Ким Чен Ирнинг саломатлиги ёмон экани айтилмоқда.


Ўзбек-Хитой Савдо Уйи Power Uzbekistan 2016 кўргазмасида - UZCHINATRADE.COM\nБугун Ўзэкспомарказда энергетика бўйича Ўзбекистонда энг катта кўргазма ҳисобланган Power Uzbekistan 2016 ва нефт-газ секторини ривожлантириш бўйича мамлакатдаги энг муҳим табдирлардан бири - OGU 2016 халқаро форуми бошланмоқда. Ўзбек-Хитой Савдо Уйи бунда фаол қатнашмоқда. Бу мижозларимизга етказиб берилаётган техника билан яқиндан танишиш ва мутахассисларимиз билан мулоқот қилиш имкониятини беради. Кўргазма жума кунигача давом этади, шунинг учун ҳаммангизни меҳмонга таклиф қиламиз! Ҳозирча воқеа жойидан олинган суратлар билан танишинг.\nЎзбек-Хитой Савдо Уйининг ускуналар ва қурилиш техникалари Департаменти бошлиғи Мансур Раҳимов очилиш маросимида.\nҚувонарли лаҳзалар - ЎХСУ стенди олдида аншлаг!\nЎзбек-Хитой Савдо Уйидан ютуқлар ўйини ва биринчи омадли ғолиб!


ПАЙҒАМБАРИМИЗ АЛАЙХИССАЛОМНИНГ МИНБАРЛАРИ - Mehrob.uz\nМақолалар access_time21-март, 15:06\nРўза тўғри бўлиши учун уч хил шарт мавжуд бўлиши лозим. Биринчи шарт –…\nМақолалар access_time6-октябрь 2018, 13:34\nИмом Ғаззолий содиқликнинг олти маъноси ҳақида батафсил сўз юритганлар:…\nПАЙҒАМБАРИМИЗ АЛАЙХИССАЛОМНИНГ МИНБАРЛАРИ\naccess_time25-ноябрь 2021, 11:18 visibility1264\nРасулуллоҳ соллаллоҳу алайҳи васалламнинг масжидларида устун вазифасини ўтовчи хурмо дарахтининг ёғочлари бўлган. У зот соллаллоҳу алайҳи васаллам хутба қилганларида мазкур ёғочлардан бирининг ёнида туриб гапирганлар. Баъзи вақтларда узоқ муддат туриб қолар эдилар. Шунда баъзи саҳобалар устида ўтириладиган бирор нарса ясаб беришмоқчи бўлишиб, у зотдан бунга рухсат сўраганлар:\nعن جابر بن عبد الله أن امرأة قالت يا رسول الله ألا أجعل لك شيئا تقعد عليه فإن لي غلاما نجارا قال «إن شئت» فعملت المنبر. رواه البخاري.\nЖобир ибн Абдуллоҳ розияллоҳу анҳудан ривоят қилинади: “Бир аёл: “Эй Аллоҳнинг Расули, устига ўтиришингиз учун сизга бирор нарса қилиб берайми, менинг дурадгор қулим бор”, деди. У зот: “Агар (шуни) хоҳласанг (майли)” дедилар. Ҳалиги аёл минбар қилиб берди”. Бухорий ривоят қилган.\nКелгуси жумъада Расулуллоҳ соллаллоҳу алайҳи васаллам олиб келинган минбар устида хутбага чиққанлар. Шу пайт олдин унинг ёнида хутба қилинадиган хурмо дарахти ёғочидан ёш боланинг йиғисига ўхшаш овоз чиққан. Расулуллоҳ соллаллоҳу алайҳи васаллам минбардан тушиб ўша ёғочнинг олдига бориб уни ушлаганларидан сўнг у тинчланган. Шунда Расулуллоҳ соллаллоҳу алайҳи васаллам: “Олдин унинг ёнида бўладиган зикрдан айрилганига йиғлади”, деганлар.\nҲасан Басрий қачон шу ҳадисни ривоят қилса: “Расулуллоҳ соллаллоҳу алайҳи васаллам ёнидан кетганига эртага сўроққа тутилмайдиган бир ёғоч йиғлади-я, биз йиғламаслигимиз мумкинми?” дер ва йиғидан соқоллари ҳўл бўлиб кетарди.\nРасулуллоҳ соллаллоҳу алайҳи васалламнинг мазкур минбарлари ҳижратнинг сакккизинчи йилида ясалган. Минбарнинг учта поғонаси бўлган. Расулуллоҳ соллаллоҳу алайҳи васаллам хутбада оёқларини иккинчи поғонага қўйиб минбарнинг устида ўтирганлар. Кейинчалик Абу Бакр розияллоҳу анҳу хутбада ўтирган пайтда Расулуллоҳ соллаллоҳу алайҳи васалламга одоб юзасидан иккинчи поғонага ўтириб оёқларини энг пастки биринчи поғонага қўйиб турган. Умар розияллоҳу анҳу раҳбар бўлганларида эса хутбада ўтирган пайтда биринчи поғонага ўтириб оёқларини ерга қўйиб турган. Усмон розияллоҳу анҳунинг даврларида ҳам олти йилга қадар шу ҳолат давом этган. Сўнгра у зот Расулуллоҳ соллаллоҳу алайҳи васаллам ўтирган жойга минбар устига ўтирадиган бўлган.\nКейинчалик Муовия розияллоҳу анҳу мазкур поғонларнинг тагидан яна поғоналар қўшдирган ва минбарнинг поғоналари тўққизтага етган. Раҳбарлар хутбада ўтирганда мазкур минбарнинг еттинчи поғонасида, яъни Расулуллоҳ соллаллоҳу алайҳи васаллам минбарларининг энг қуйи биринчи поғонасида ўтирганлар. Ушбу минбар олти юз йилдан ортиқ вақт давомида Масжиди Набавийда шундай ҳолатда турган. Ҳижрий 654 (1256-милодий) йилда содир бўлган масжид ёнғинида минбар ҳам куйиб кетган. Ушбу воқеадан сўнг ҳижрий 658 йилда унинг ўрнига Яман подшоҳи Малик Музаффар томонидан ясаттирилган минбар ўрнатилган. Аммо кейинчалик яна бир неча марта бошқа-бошқа минбарлар қўйилган. Масжиди Набавийга охирги қўйилган минбар ҳижрий 998 йилда Султон Мурод учинчи Усмоний томонидан юборилган минбар бўлган. Бу минбар мармардан ясалган бўлиб, гўзал нақшлар билан безатилган, тепасида тўртта устунли қуббаси ҳам бор. Ушбу минбарнинг эшиги ҳам бўлиб, эшигидан ташқарисида учта, ичкарисида тўққизта поғонаси бор. Ҳозирда ушбу минбар Масжиди Набавийда Расулуллоҳ соллаллоҳу алайҳи васалламнинг минбарлари ўрнида турибди.\nИмом Бухорий ривоят қилган ҳадисда Расулуллоҳ соллаллоҳу алайҳи васаллам минбар ҳақида шундай деганлар: “Уйим ва минбарим орасида жаннат боғларидан бир боғ бор”. Бухорий ривоят қилган.\nРасулуллоҳ соллаллоҳу алайҳи васалламнинг ушбу сўзларидан нимани ирода қилганлари тўғрисида турли хил маънолар айтилган:\n1. Баъзи уламолар мазкур жойга доимий равишда раҳмат ёғилиб турганлиги ҳамда бу ерда ҳамиша Аллоҳ таолонинг зикри бўлиб турганлиги эътиборидан бу жой, яъни уйлари билан минбарларининг ораси худди жаннат боғларидан бир боғ кабидир, деганлар.\n2. Баъзи уламолар эса “Уйим ва минбарим орасида жаннат боғларидан бир боғ бор” деганлари бу ерда қилинган ибодатлар соҳибини жаннатга олиб бориши эътиборидандир, дейишган.\n3. Баъзи уламолар эса бу ер охиратда жаннатга кўчириладиган муборак ердир, шунинг учун Расулуллоҳ соллаллоҳу алайҳи васаллам уни жаннат боғларидан бир боғ деганлар.\nАллоҳ таоло барчаларимизга жаннат боғларидан бир боғ бўлган жойда такрор-такрор ибодат қилиш бахтига муваффақ қилиб, уйи ва минбари орасида жаннат боғи бўлган зотнинг шафоатидан насибадор қилсин.\n“Динимиз аҳкомлари” китобидан.


07:47 / 21.11.2014 | нурулло бек зулунов | 2223\nЯна савол берганим учун қаттиқ узр сўрайман. Ҳалиги рус аёл ҳозирда эри билан яшамайди. У аёл эрига “талоғимни бер” деса, эри унамас экан. Никоҳи гувоҳларсиз ўқилган, яъни фосидлигини билдик. 1. Эри талоқ бермаса ҳам бошқа эрга тегса бўладими? 2. Ёки фосид бўлса ҳам талоқ шартми?\nФосид никоҳ бузилади. Бир илмли киши ва гувоҳлар олдида мажлис ўтказилади. Илмли киши никоҳ фосид эканини эълон қилади. Аёл идда ўтиради. Кейин бошқа эрга никоҳланса бўлади. Эри талоқ бермаса, бошқа эрга тегса бўлмайди. Фосид никоҳ бўлса бузилади.\nЖаноза ва бошқа намозлар


Донецкда яна жанглар бошланди - 29.06.2016, Sputnik Ўзбекистон\nБугун эрталаб Украина ҳарбий кучлари Донецк Халқ республикаси ҳудудида ҳужум уюштиришди. 29.06.2016, Sputnik Ўзбекистон\n© Sputnik / Наталья Селиверстова / Фотобанкка ўтишУкраина армияси қуроллари\nБугун эрталаб Украина ҳарбий кучлари Донецк Халқ республикаси ҳудудида ҳужум уюштиришди.\nТОШКЕНТ, 29 июн — Sputnik. Украина ҳарбий кучлари ДХР ҳудудидаги Дебальцево яқинида ҳужумга ўтишди. Украина қўшнлари ДХР ҳудуди томони 4 километрга яқинлашди, ДХР Мудофаа вазирлиги хабари асосида.\n“Бугун эрталаб соат еттидан саккизгача украина ҳарбийлари артиллерия ва зирҳланган машиналар кўмагида Дебальцево йўналишида ҳужум уюштиришди. Шу билан бир вақтда Украина ҳарбийлари ўз позицияларини ДХР ҳудуди томон 4 километрга, Логвиного аҳоли пункти яқинига кўчирди”, — дейилган Мудофаа вазири хабарида.\n“Ҳужум Логвиново яқинида рўй берди. У ер халқ милицияси назорати остида, жанглар ҳалигача давом этмоқда. Қурбонлар ва яраланганлар ҳақида ҳозирча маълумот йўқ”, — деди Эдуард Басурин, ДХР қўмондани ўринбосари.\nЭслатиб ўтамиз, 2014 йили Украинада бўлиб ўтган давлат тўнтарилиши натижаларини тан олишни истамаган Луганск Халқ республикаси ва Донецк Халқ республикаси ўзининг мустақиллигини эълон қилган эди. Шундан кейин Киев Донбассда ҳарбий операция бошлаган эди. Тинчлик ўрнатиш учун имзоланган Минск шартномаларига қарамасдан, иккала томондан ҳам отишмалар доимий равишда бўлиб турмоқда.


“ҲАР ТОНГ СУРАТГА БИР ТЕРМУЛИБ ОЛАМАН ВА КАЙФИЯТИМ КЎТАРИЛГАНИНИ СЕЗАМАН”\nAsosiy > Yangiliklar > “ҲАР ТОНГ СУРАТГА БИР ТЕРМУЛИ…\n2007 йили вилоятимизда бўлиб ўтган нуфузли тадбирга Ўзбекистон Республикасининг Биринчи Президенти Ислом Каримов ташриф буюрган эдилар. Йиғлишга олийгоҳнинг бир гуруҳ талабалари қаторида мен ҳам таклиф этилган эдим. Ўшанда Гулистон давлат университети иқтисод факультетининг 3-курсида таҳсил олардим.\nШу куни тушгача Жиззах вилоятидаги йиғилишда қатнашиб, кейин бизнинг вилоятга келганлиги сабабли, отанинг бироз толиққанлари сезилиб турарди. Отанинг вилоятимиз ижтимоий-иқтисодий ҳаётидаги ўзгаришлар, ютуқ ва муаммолар тўғрисидаги маърузасидан кейин бир неча киши сўз олди. Ўшанда вилоят ёшлари номидан сўзга чиқдим ва тенгдошларимнинг ҳаёти, интилишлари, ютуқлари, шу жумладан, ўзимнинг илк муваффақиятларим, орзуларим, келгуси режаларимни қисқача сўзлаб бердим.\nГапимни тугатиб, жойимга қайтар эканман, йиғилиш иштирокчилари негадир қарсак чалишдан тўхташмаганига ҳайрон бўлдим. Ортимга қарасам, Ислом ота ўринларидан туриб, мен томон келардилар. Ҳаяжон ва шодликдан нима қилишимни билмай тўхтаб қолдим ва орқага қайтдим. Ота қўлимни маҳкам қисиб, гапирганлари кечагидек ёдимда.\n– Йўлдаги чарчоғим сенинг гапларингни тинглагач, бутунлай йўқолди, – дедилар ота хурсанд ҳолда. – Мен давлат раҳбари сифатида, ота-онанг қаторида сенингдек йигит-қизларнинг тақдирларингга бирдек масъулман. Келажак сиз – ёшларники, уни сизлар қурасизлар ва шунга муносиб бўлиб яшайсизлар.\nОтанинг ўша гаплари ҳамиша қулоқдарим остида янграб, менга куч-қувват, ғайрат бағишлаб туради. Бу ҳаётимдаги энг унутилмас кун бўлиб қолган деб айта оламан. Ўша ҳаяжонли лаҳзалар муҳрланган суратлар ҳам мен учун жуда қимматли. Шу воқеадан кейин янада яхши ўқишга, фаол бўлишга интилдим. 2008 йилни Биринчи Президентимиз “Ёшлар йили” деб эълон қилдилар. Ўша йили Алишер Навоий номидаги стипендия соҳибаси бўлдим. Кейинчалик “Ўзингни англа ва мақсадингга эриш” номли китобим чоп этилди ва у вилоятимиздаги ёш муаллифлар ўртасида ўтказилган китоблар танловида “Йилнинг энг яхши китоби” дея эътироф этилди.\nУниверситетни имтиёзли тамомлагач, Гулистон туманидаги иқтисодий-ижтимоий касб-ҳунар коллежида, кейин мактабда дарс бердим.\nЯна бир нарсани алоҳида қувонч билан таъкидлашни истардим. Ўқишни битириб турмушга чиққанимда, ота-онам ўша йиғилишда Ислом Каримов билан бирга тушган суратимизни катта портрет қилиб, сарполаримга қўшиб, келинлик уйимга юборишган эди. Ўша кунлари маҳалладошг аёллар қишлоқдаги одатга кўра уйимизга сепимни кўргани эмас, балки ўша суратни томоша қилгани келишгани ва менга ҳамманинг ҳаваси келгани ёдимда. Ха, мендан бахтиёр одам йўқ эди ўшанда.\nЎзбекона одатимизга кўра, ота-она фарзандига янги уй қуриб беради. Мана, ҳозир Биринчи Президентимиз ташаббуслари ва лойиҳалари билан қурилган намунавий уйлардан бирида оилам билан бахтли хаёт кечираяпман. Отам қурган уйда яшаяпман, дейман доимо ғурур билан.\nТурмуш ўртоғим ички ишлар ходими, масъулиятли вазифада ишлайди. Икки нафар фарзандим бор. Ўғилларим Ислом ота билан тушган расмим билан фахрланиб юришади. Уларни эл-юртга муносиб қилиб тарбиялашга ҳаракат қилаяпмиз. Ўзим эса айни пайтда китоб савдоси билан шуғулланувчи якка тартибдаги тадбиркорлик билан шуғулланмоқдаман. Ниятим юртдошларимизнинг фарзандларини маънавиятли, билимли қилиб тарбиялашга ўз ҳиссамни қўшиш.\nТонгда туриб отанинг суратига қараб, кайфиятим кўтарилади, яхши ният билан ишга отланаман. Ҳар куни бир неча таълим масканларига бораман, ўқувчиларга китоб улашаман, улар билан орзулари, келажак ҳақида суҳбатлашиб, бир дунё илҳом, таассуротлар оламан.\nМухтарам Президентимиз Шавкат Мирзиёевнинг ўтган йил 12 январдаги “Китоб маҳсулотларини чоп этиш ва тарқатиш тизимини ривожпантириш, китоб мутолаасини ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги Фармойиши бажарилишини таъминлашга оз бўлса-да ўз ҳиссамни қўшаётганимдан хурсандман.\nИслом бобомнинг таваллуд топган кунлари нишонланаётган шу қутлуғ кунларда улуғ инсон ҳақидаги ушбу хотираларимни яна бир карра тилга олганимдан беҳад бахтиёрман.\nSahifaning so`nggi yangilangan sanasi: 13.02.2018, Seshanba


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Атир ифорини сақлаб қолишнинг 7 асосий қоидаси\t14:58, 13 июль 2016\tАтир ифорини узоқроқ сақлаш, унинг умрини узайтириш учун нима қилиш керак? Атирнинг узоқ муддат сақлаш учун қоронғи, ҳаво кирмайдиган жойда сақлаш лозим, қуйида унинг 7 асосий қоидаcи билан сизни “Lady.mail.ru” нашри таништиради. 1. Ёруғликдан асраш\n2. Қиздириб юбормаслик Атирларни сақлашнинг энг оптимал ҳарорати 17-22 даража бўлиши лозим. Юқори ҳарорат суюқликнинг рангини ўзгартириб, уни лойқалантириб қўяди, унинг ҳиди ҳам ўзгаради, бора-бора сасиб қолади. Аксарият аёллар атирни музлаткичда сақлаш лозим, деб ҳисоблайди. Аммо бу хато фикр. Чунки +5 даражали ҳароратда асосан альдегид, цитрусли, мушкли реактив парфюмерия маҳсулотларини сақлаш мумкин.\n3. Ҳаво ўтказмаслик Бу қоида пульвизатор-спрейи бўлмаган сплэш-атир шишаларга тегишлидир. Бундай шишали атирлардан фойдалангандан кейин қопқоғини маҳкам беркитиш зарур. Ҳаво таркибидаги кислород кучли оксидловчи хусусиятга эгадир, у парфюмерия суюқлиги билан кимёвий реакцияга киришиши мумкин. Бу жараённи оғзи очилган винонинг тезликда оксидланиши билан тенглаштириш мумкин. Шиша ичида қолган вино таъми бир ҳафтадан кейин ўзгаради. 4. Намликни назорат қилиш Ҳароратнинг кескин ўзгариши таъсир қилишидан ташқари, атирларга оптимал даражадаги намлик керак. Атирни намлик юқори бўлган, иссиқ ваннада сақлаб бўлмайди, акс ҳолда бузилиш жараёни тезлашади. Исситиш батареяси ёнидаги токча ёки жавон ҳам яхши жой эмас, чунки бу ерда ҳаво жуда қуруқ бўлади. Атирни сақлаш учун энг қулай жой қуёш нури тушмайдиган, эшиги маҳкам ёпиладиган шкафдир.\n5. Атирни қўлингиз ёрдамида суртманг Пульверизатори бўлмаган атир сотиб оладиган бўлсангиз, ҳеч қачон атирни бармоғингиз ёрдамида суртманг. Чунки атирга тери ва унда мавжуд ёғлар тушади, қарабсизки, атирнинг таркиби бузилади.


Ижодкор масъулияти - Уч илдиз\nЎзбекистон Ёзувчилар уюшмасининг ярим йиллик ҳисобот йиғилиши бўлиб ўтди\n“Дўрмон” ижод уйида Ўзбекистон Ёзувчилар уюшмасининг 2016 йилнинг биринчи ярмида амалга оширган ишлари ва келгуси режаларига бағишланган йиғилиш бўлиб ўтди. Йиғилишда уюшма раиси Муҳаммад Алининг ҳисоботи тингланди.\n— Муҳтарам Президентимизнинг “Ўзбекистон Республикаси Давлат мустақиллигининг йигирма беш йиллик байрамига тайёргарлик кўриш ва уни ўтказиш тўғрисида”ги қарорига асосан мамлакатимизда ушбу қутлуғ санага катта тайёргарлик кўрилмоқда,-деди маърузачи.- Ёзувчилар уюшмаси ижодий ташкилотларнинг пешқадамларидан бири сифатида бу ишда камарбаста бўлмоғи керак. Истиқлол йиллари юртимизда улкан миқёсдаги янгиланишлар жараёни кечмоқда. Айниқса, адабиётга, демак маънавиятга катта эътибор берилмоқда. Президентимизнинг “Юксак маънавият — енгилмас куч” китоби, “Адабиётга эътибор — маънавиятга, келажакка эътибор” рисоласида миллатимиз маънавиятини янада бойитиш юзасидан қимматли фикрлар билдирилган. Бу китоблар фаолиятимизда биз учун ҳамиша дастуриламал бўлиб хизмат қилади.\nЎтилган йўлга бир назар ташласак, йигирма беш мобайнида Республикамизда мустақилликни мустаҳкамлаш, мамлакатни ривожлантириш мақсадида барча соҳаларда кенг кўламли ислоҳотлар амалга оширилганининг гувоҳи бўоламиз. Бундай масъулиятли жараёнда шоир ва ёзувчиларимизнинг ҳам фаол иштирок этиб келаётганлигини таъкидлаш ўринлидир. Бу машаққатли йўлда турли катта-кичик довонлар ошиб ўтилди, сезиларли ютуқлар қўлга киритилди. Бу каби тарихий жараёнларни, буюк тарихимиз ва азалий қадриятларимиздан ибрат олиб, Ватанимиз шаъни ва обрўсини улуғлаётган она юрт фарзандларининг жасоратини бадиий асарларда тараннум этиш, Истиқлол солномасини ёзишда иштирок этиш ёзувчи ва шоирларимиздан катта масъулият талаб этади.\nЎзбекистон Ёзувчилар уюшмаси жамоаси ва аъзолари томонидан 2016 йилда қатор тадбирлар амалга оширилди. Иш режасига мувофиқ, Уюшма қошидаги Ижодий кенгашларнинг ўтган йилги фаолияти натижалари ишлари таҳлил этилиб, жорий йилга мўжалланган режалари тасдиқланди. Пойтахтда яшаб ижод қилаётган 40 нафардан ортиқ таниқли адиблар вилоятларга ижодий сафарларга юборилди. Ижодкорлар сафар давомида вилоятларда олиб борилаётган улкан бунёдкорлик ишлари, юртдошларимизнинг турмуш тарзи, ободлик, фаровонлик йўлидаги интилишлари билан яқиндан танишиб, публицистик мақолаларида акс эттирдилар. Бунинг натижасида марказий газеталарда “Ёзувчилар уюшмаси йўлланмаси билан” рукнида 30 дан ортиқ салмоқли публицистик мақолалар чоп этилди.\n14 январь — Ватан ҳимоячилари куни муносабати мамлакатимиздаги ҳарбий қисмларда бўлиб ўтган ижодий учрашувларда 36 нафар шоир ёзувчи иштирок этди.\nЎзбекистон Республикаси Вазирлар Маҳкамасининг фармойишига асосан буюк ўзбек шоири ва мутафаккири Алишер Навоий таваллудининг 575 йиллиги мамлакатимизда кенг нишонланди. 9 феврал куни Тошкентда, шоир номидаги Ўзбекистон Миллий боғида шоир ҳайкали пойида ёзувчи-шоирлар, жамоатчилик вакиллари, талабалар, хорижий мамлакатлар элчихоналари вакиллари иштирокида тантанали маросим бўлиб ўтди. Шу куни мамлакатимизнинг барча вилоятларида шоир асарларидан ташкил топган назм ва наво кечалари ташкил этилди. Алишер Навоий номидаги Миллий кутубхонада Ўзбекистон Фанлар академияси тил ва адабиёт институти билан ҳамкорликда илмий анжуман ўтказилди. Юбилей муносабати билан Ўзбекистон Ёзувчилар уюшмасида Навоий асарларини жаҳоннинг ўн тўртта тилига таржима қилишга киришилди. Хусусан, улуғ шоирнинг ўзбек тилидаги “Хазойин-ул маоний” номли ғазаллар тўплами, рус тилидаги “Сокровишица мыслей” номли ғазаллари тўплами нашр этилди. Айни пайтда бу асарнинг немис тилидаги нашри устида иш олиб борилмоқда. Ўзбек шоирларининг улуғ алломага бағишланган асарларидан иборат “Ҳазрат Навоийга эҳтиром” китоби, Ойбекнинг “Навоий” романининг инглиз тилидаги таржимаси нашриётга топширилди. Абдулла Қодирийни нг “Ўтган кунлар” романи тожик тилида нашр қилинмоқда.\nМен шу йил 12 февраль куни Германиянинг Берлин шаҳрида Алишер Навоий таваллудининг 575 йиллигига бағишланган халқаро илмий конференцияда иштирок этиш бахтига мушарраф бўлганимни мамнуният билан тилга оламан. Берлин давлат кутубхонасига Ўзбекистон Ёзувчилар уюшмасининг совғаси сифатида Алишер Навоий 10 томлик “Асарлар” мажмуаси топширилди.\nЗаҳириддин Муҳаммад Бобур таваллудининг 533 йиллиги муносабати билан мамлакатимиздаги кўплаб олий таълим муассасалари, касб-ҳунар коллежлари, академик лицейлар ва умумтаълим мактаблари, ҳарбий қисмлар, корхона ва ташкилотлар, маҳаллаларда ёзувчи ва шоирлар иштирокида “Бобур асарлари – бебаҳо маънавий мерос” мавзуида ижодий учрашувлар ўтказилди\nФевраль-март ойларида Ёзувчилар уюшмаси Ижодий кенгашларининг ҳисобот йиғилишлари бўлиб ўтди.\nМамлакатимиз мустақиллигининг 25 йиллигига бағишланган “Минг бир ибратли ҳаёт” китоби нашр этилди. Китоб тақдимотини ўтказиш чора-тадбир режаси белгиланди. Истеъдодли ёш ижодкорларнинг асарлари жамланган “Биз — истиқлол фарзандларимиз” деб номланган ёшлар баёзи нашрдан чиқди. Унда 66 ёш иқтидорли шоирларнинг асарлари жамланган. Шу йил 16 июн куни Ёзувчилар уюшмасида мазкур китоб тақдимоти бўлиб ўтди. Тадбирда таниқли адиб ва адабиётшунос олимлар, китобда шеърлари чоп этилган барча ижодкор ёшлар иштирок этди.\nЎзбекистон Республикаси Давлат Мустақиллигининг 25 йиллиги муносабати билан “Биринчи китобим” лойиҳасида 11 нафар истеъдодли ёш ижодкорларнинг илк китобларининг ҳар бири 20 минг нусхадан, жами 220 нусхада чоп этилди. Бу китоблар мамлакатимиздаги таълим муассасаларига, бир қатор ташкилотларга беғараз совға сифатида етказиб берилди. Шунингдек, “Баҳор булбулларининг чаҳ-чаҳи” ёш таржимонлар баёзи ҳам 20 минг нусхада нашрдан чиқди. Бу китоб мамлакатимизда нашр этилган ёш истеъдодли таржимонларнинг илк баёзи эканлиги билан қимматлидир. Бу китобда 15 нафар ёш таржимонларимизнинг ўнта хорижий тилдан ўзбек тилига қилган таржималари ўрин олган.\nЁзувчилар уюшмаси Ёшлар билан ишлаш бўлими қошида “Ёшлик” ижодкор ёшлар клуби тузилди. Клубнинг Зулфия номидаги давлат мукофоти совриндорлари ва “Биринчи китобим” муаллифлари ҳамда ”Онажоним шеърият” тўгараги иштирокчиларидан иборат. Клубининг 30 та аъзоси бўлиб, шулардан 15 та аъзоси ҚорақалпоғистонРеспубликаси, Хоразм вилояти, Навоий, Самарқанд вилояти, Андижон, Наманган, Фарғона вилоятида ижодий сафарда бўлдилар, вилоятларда амалга оширилаётган улуғвор бунёдкорликлар билан яқиндан танишдилар. Ҳар бир сафар вақтида 10 дан ортиқ ижодий учрашувлар ўтказилди. Ҳар бир вилоятга 10 тадан клуб аъзолари сафарбар этилди.\nАна шу ижодий сафарлар натижасида юзага келган “Сени яхши кўрамиз, Ўзбекистон” бадиий-публицистик мақолалар тўплами нашрга тайёрланди. Унда истиқлолимиз берган саодатга, фаровонликка ёшлар билан қаралган мақолалар жамланган.\nЮртдошларимиз, айниқса ёш авлодни мамлакатимизда адабиёт соҳасида амалга оширилаётган ислоҳотлар ҳамда ўзбек ёзувчиларининг ҳаёти ва ижодидан кенгроқ хабардор қилиш имконини яратиш мақсадида “Ўзбек адиблари” китоби нашрга топширилди.. Ёшларнинг истиқлол ҳақидаги тушунчалари ва маънавий оламини бойитиш мақсадида “Болалар адабиёти антологияси”нинг икки томлиги нашрга тайёрланмоқда. Ўтган асрнинг 80-йилларидаги машъум “Пахта иши” бўйича ноҳақ жабрланганлар ҳақидаги “Адолат йўли” номли бадиий-публицистик мақолалар китоби нашрдан чиқди.\nУмуман олганда, 6 ойда 18 китоб нашрдан чиқди, 4 та китоб еашрадан стқтш аорафасида.\nВазирлар Маҳкамасининг 2016 йил 30 май кунги А.С.Пушкин таваллудининг 217 йиллигини юқори савияда нишонлашни ташкил этиш масалалари тўғрисидаги 21-сонли мажлиси баёнида белгиланган вазифалар ижросини таъминлаш мақсадида 6 июн куни пойтахтимиздаги А.С.Пушкин ҳайкали жойлашган майдонда тантанали маросим бўлиб ўтди. Унда Республика байналмилал маданият маркази, Россия Федерациясининг Ўзбекистондаги элчихонаси вакиллари, ёзувчи-шоирлар ва жамоатчилик вакиллари иштирок этишди. Ушбу сана муносабати билан республикамиздаги кўплаб олий таълим муассасалари, маҳаллиий ҳокимликлар билан ҳамкорликда жойларда пушкинхонлик кечалари юқори савияда ташкил қилинди.\nМамлакатимиз бўйлаб ўтказилаётган “Ягонасан, муқаддас Ватан” Республика кўрик-танловининг иккинчи босқичида шоир ва ёзувчиларимиз фаол иштирок этишмоқда. Мустақиллик айёми арафасида ўтказиладиган “Энг улуғ, энг азиз” анъанавий танловини ташкил этишда Ёзувчилар уюшмаси доим фаол қатнашади.\nМустақиллигимизнинг 25 йиллик байрами муносабати билан истеъдодли ёшлар ва фаол ижод қилаётган адибларни моддий ва маънавий жиҳатдан рағбатлантириш мақсадида “Ватанни мадҳ этиш бахти” мавзуида энг яхши адабий асарлар танлови эълон қилинди. Танлов давом этмоқда.\n9 апрель — Соҳибқирон Амир Темур таваллудининг 680 йиллиги муносабати таълим муассасаларида ўтказилган маънавий-маърифий тадбирларда қирқ нафардан ортиқ шоир ва ёзувчилар иштирок этди.\nТошкент, Самарқанд шаҳрида бўлиб ўтган 1 май — “Фавворалар сайли”да 56 нафар таниқли шоир ва ёзувчилар, ёш ижодкорлар иштирок этди.\nБу ишларнинг ҳаммаси яхши. Бироқ ҳали фаолиятимизда айрим камчилик ва нуқсонлар ҳам йўқ эмас. Бугун ёзувчиларимиз қандай ижодий ишларни амалга оширмоқда? Ижодкорлар ўзларининг фуқаролик позициясини, масъулиятини етарли даражада ҳис этаяптими? Мамлакатимизда амалга оширилаётган ислоҳотлар, буюк ўзгаришлар ҳақида қандай янги асарлар яратилмоқда? Ёзувчилар ўзларининг бурч ва масъулиятларини қай даражада адо этаётир? Бу саволларга афсуски, қониқарли жавоб беролмаймиз. Бугун ёзувчиларимизда кескин, долзарб муаммоларни англаш, ташаббускорлик, ижодий ҳозиржавоблик етишмаяпти. Ёшлар тарбияси бугуннинг энг долзарб масалаларидан биридир. Маданий, адабий фаолиятимиз ҳам жаҳон миқёсида рақобатга кириша оладими-йўқми? Маънавий ҳаётимизни соф сақлаб қолиш, мафкуравий хуружлардан ёшларимизни ҳимоя қилиш бугун бизни безовта қилаётган асосий масалалар саналади. Муҳтарам Президентимизнинг “Юксак маънавият – енгилмас куч” китобида баён қилинган ғоялар, фикрлар барчамизни огоҳликка ундайди. Оғир оқибатларга олиб келиши мумкин бўлган ташқи мафкуравий таҳдидлардан огоҳ бўлишимиз зарур. Бугун маънавиятни ҳимоя қилиш – жасорат бўлиб қолди.\nЁзувчилар уюшмаси маънавият учун курашда ҳамма ижодий уюшмаларнинг марказида туриши керак. Таклифлар, ташаббуслар биринчи бўлиб Ёзувчилар уюшмасидан чиқиши керак.\nЯқинда Ғафур Ғулом боғида катта китоб байрами ўтказилди. У ерда пештахталарга қўйилган китоблар орасида тарихий асарлар, ўтмиш меросимизга оид китоблар, шунингдек, болалар адабиёти вакилларининг китобларини кўрдик. Лекин, замонавий адибларнинг асарлари йўқ эди. Бугунги матбуотда “Ёзувчилар уюшмаси йўлланмаси билан” рукнида чоп этилаётган мақола ва очерклар жуда сийраклашиб қолган. Афсуски, “Оммавий маданият” деймиз-у, бу салбий ҳолат ўзимизнинг ичимизда ҳам бор. Ғоявий бузуқ китоблар, савияси паст асарларнинг келтирган зарари “Оммавий маданият” таъсиридан кам эмаслигини унутмаслигимиз керак.\nБадиий жиҳатдан заиф китобларни нашр этишга йўл қўймаслик керак. Адабий танқиднинг фаолияти бугун жуда ҳам суст. Яхши асар яратиш учун машаққатли меҳнат, покиза эътиқод керак.\nАдабиётда замонамиз қаҳрамонини яратиш муҳим, айниқса бугунги кунда. Ёзувчилар уюшмаснинг бу борада олиб бораётган изланишлари етарли эмас, жуда суст. Ёзувчиларни руҳлантириш борасида ижодий кенгашларда қизғин фаолият олиб борилмайди, гўёки хўжакўрсинга ишланади. Чунончи, ҳалигача бирон бир ёзувчимиздан муайян бир мавзу ҳақида асар ёзаман, қўллаб-қувватлашингизни сўрайман, деган аризани кўрганимиз йўқ.\nЁш ижодкорлар билан ишлаш масаласига алоҳида эътибор қаратиш лозим. “Ижод” фонди ҳомийлигида кўп ёшларнинг биринчи китобларини чиқардик. Энди уларнинг тақдири нима бўляпти? Иккинчи китоблар ёзиляптими? Адабий жараён майдонида борми бу ёшлар, шу масалага ҳам қизиқишимиз, керак бўлса, ёшларни тарбиялашимиз керак. Масалан, “Биринчи китобим” лойиҳасида Сирдарё вилоятидан бирорта ёш ижодкорнинг китоби чиқмади. Бунинг учун ким айбдор? Нима, Сирдарёда иқтидорли ёшлар йўқми? Шахсан мен бу гапга ишонмайман. Бор улар. Фақат уларни топишимиз керак.\nМуҳтарам Юртбошимизнинг “Адабиётга эътибор – маънавиятга, келажакка эътибор” рисоласида айтилган фикрлар барчамизни янада фаол бўлишга даъват этади. Бугун амалий ишларга ўтиш вақти келди.\nСўзимнинг охирида, барчангизни “Гўзал ва бетакроримсан муқаддас Ватаним, жоним фидо сенга Ўзбекистоним” деб шарафлайдиган азиз Ватанимиз мустақиллигининг 25 йиллиги чин дилдан муборакбод этаман.\nШунингдек, йиғилишда Ёзувчилар уюшмаси вилоят ҳудудий бўлинмалари масъул котибларини ҳисоботлари тингланди.\nТаклиф ва мулоҳазалар билдирилди.\nЙиғилишда Ўзбекистон Ёзувчилар уюшмаси қошидаги Ижодий кенгашлар, вилоят бўлинмалари фаолияти натижалари таҳлил этилиб, навбатдаги режалари тасдиқланди.\nNext story Кўнгил эшиги\nPrevious story Президент асарлари – давримиз солномаси


«Оёғимни ялатдим» – тиббиёт бирлашмаси раҳбарининг ҳақоратли аудиоси тарқалди\n«Оёғимни ялатдим» – тиббиёт бирлашмаси раҳбарининг...\n10.09.2021 17:43 0 8255\nИжтимоий тармоқларда Фарғона вилояти Риштон туман тиббиёт бирлашмаси бошлиғи У. Мамадалиевнинг журналист ва блогерларни ҳақорат қилиб, уларга босим ўтказгани ҳақида аудиохабар тарқалди.\nМазкур ҳолат Соғлиқни сақлаш вазирлиги томонидан назоратга олингани қайд этилди.\n«Айни пайтда аудиохабарда келтирилган маълумотлар юзасидан атрофлича ўрганиш ишлари олиб борилмоқда ва ушбу ҳолат нима сабабдан юз бергани аниқлаштирилиб, шунга кўра тегишли чоралар кўрилиши таъминланади. Ўрганишлар натижалари ҳақида қўшимча маълумот берилади.\nСоғлиқни сақлаш вазирлиги журналистлар ва блогерларнинг профессионал фаолиятига тўсқинлик қиладиган ҳар қандай ҳолатларни кескин қоралайди», дейилади Соғлиқни сақлаш вазирлиги матбуот хизмати хабарида.\nЖамият 13/09, 13:57\n«Оёғини ялатган»ини айтган бошлиқ ишдан олинди\nКоронавирус 03/05, 09:08\n«COVID-21» пайдо бўлдими?\nЖамият 27/04, 17:25\n«Риштонлик Паганини» (видео)


Сардор Раҳимхондан кутилмаган янгиликлар шодаси » PopCorn.uz - Шоу Бизнес олами хақиқати\nСардор Раҳимхондан кутилмаган янгиликлар шодаси\nСана: 28.10.2015 2003 қайноқ\nЭстрадамизнинг ёрқин юлдузларидан бири Ўзбекистонда хизмат кўрсатган артист Сардор Раҳимхон жорий йилда самарали ижод қилиб, кетма-кет тароналар тақдим этиб келмоқда. Хонанданинг ҳар бир ижод маҳсули деярли хит даражасига кўтарилиб, тингловчиларнинг бугунги кундаги энг севимли ва талабгор қўшиқларига айланиб келмоқда. Мусиқий асарларга монанд яратилаётган видеоклипларининг бири қалбни ўртаса, бошқаси кайфиятни кўтаради.\nМаълумотларга қараганда, Сардор Раҳимхоннинг “Азизам” таронасига ишланган видеоклипи тез кунда тақдим этилади. ““Бебаҳогинам” номли янги тарона ҳам ёздим. Бу композициянинг сўзи Бегзод Юсуфга тегишли. Мусиқаси эса Аҳмад Ҳожиматов томонидан басталанган. Мазкур мусиқий асар жуда ҳам романтик бўлиб, бир сўз билан муҳаббат таронаси дейиш мумкин.”- дейди хонанда Сардор Раҳимхон.\nБу ҳали эмас. “Бебаҳогинам” қўшиғига клипмейкер Дилмурод Агзамов режиссёрлигида видеоклип ҳам суратга олинмоқда. Қолаверса, хонанданинг янги “Санамжон” номли альбоми сотувга чиқади. Шу билан бирга, sardorrahimxon.com манзилидаги расмий сайти ҳам тез кунда ишга тушади.\nБиз Сардор Раҳимхоннинг ижодий фаолиятига омад тилаган ҳолда мана шундай кутилмаган янгиликларни кутиб қоламиз.


Президент етмишга яқин аёлларни фахрий унвон, орден ва медаллар билан мукофотлади (рўйхат)  — Sof.uz\n7.03 11:11 636 Жамият\n8 март – Халқаро хотин-қизлар куни муносабати билан Ўзбекистон Республикаси Президентининг фармони қабул қилинди. Унга кўра янги Ўзбекистонни барпо этиш йўлидаги самарали меҳнати билан ташаббус ва ибрат кўрсатиб келаётгани учун бир гуруҳ хотин-қизлар фахрий унвон, орден ва медаллар билан мукофотланди.\n«Ўзбекистон ифтихори» фахрий унвони билан Чусовитина Оксана Александровна – Спорт гимнастикаси бўйича Ўзбекистон миллий терма жамоаси аъзоси;\n«Ўзбекистон Республикасида хизмат кўрсатган спорт устози» фахрий унвони билан Кузнецова Светлана Михайловна – Республика ихтисослаштирилган олимпия захиралари мактаб-интернатининг спорт гимнастикаси бўйича катта мураббийи;\nБатирова Маргарита Азизовна – Тошкент ирригация ва қишлоқ хўжалигини механизациялаш муҳандислари институтининг тиллар кафедраси профессори;\nБойматова Сибинисо Мусурмонқуловна – Шароф Рашидов туманидаги «Мусурмон ота» фермер хўжалиги бошлиғи, Жиззах вилояти;\nДжамилова Гулчехра Манноновна – Ўзбек Миллий академик драма театри актрисаси;\nИбрагимова Рихсихон Исмаиловна – Ўзбек Миллий академик драма театри актрисаси;\nКариева Бернара Рахимовна – Ўзбекистон давлат хореография академиясининг хореография кафедраси профессори;\nМахмудова Робахон Анваровна – Ўзбекистон Республикаси Олий Мажлиси Сенатининг Фан, таълим ва соғлиқни сақлаш масалалари қўмитаси раиси;\nСадуллаева Гулчехра – Ўзбекистон давлат сатира театри актрисаси;\nАдилова Фатима Туйчиевна – Ўзбекистон Республикаси Фанлар академиясининг Математика институти лаборатория мудири;\nБабажанова Зулфия Реимбаевна – «Тахиатош иссиқлик электр станцияси» акциядорлик жамиятининг кимё цехи бошлиғи, Қорақалпоғистон Республикаси;\nҒаффорова Фотима – Меҳнат фахрийси, Самарқанд вилояти ;\nМарипова Саодат Торахановна – Ўзбекистон Республикаси Давлат геология ва минерал ресурслар қўмитасининг «Минерал ресурслар институти» давлат корхонаси шўъба мудири;\nМендиева Ранохон – Учкўприк туманидаги «Мендиева Ранохон» фермер хўжалиги бошлиғи, Фарғона вилояти;\nПарпибаева Озода Абдукадировна – Тошкент вилояти маҳалла ва оилани қўллаб-қувватлаш бошқармаси бошлиғининг биринчи ўринбосари;\nСабирова Вазира Талиповна – Меҳнат фахрийси, Тошкент шаҳри;\nТураева Гавхаржан Ибрагимовна – Гурлан туманидаги «Наврўз» фольклор- этнографик халқ жамоаси бадиий раҳбари, Хоразм вилояти;\nШодмонова Мавлюдахон – Марҳамат туманидаги «Барҳаёт Нозимжон файзи» масъулияти чекланган жамияти раҳбари, Андижон вилояти;\nЮнусова Манзурахон Пазлиддиновна – Андижон вилояти ҳокимининг ўринбосари – маҳалла ва оилани қўллаб-қувватлаш бошқармаси бошлиғи;\nЮсупова Тути – Ўзбек Миллий академик драма театри актрисаси;\nЖалолова Сабоҳат Ашуркуловна – Сариосиё туманидаги 29-умумий ўрта таълим мактабининг она тили ва адабиёт фани ўқитувчиси, Сурхондарё вилояти;\nМуминова Мадина Рашидовна – Наманган шаҳридаги «Baby plaza» хусусий мактаби директори, Наманган вилояти;\nАсланова Дилбар Хасановна – Самарқанд иқтисодиёт ва сервис институтининг илмий ишлар ва инновациялар бўйича проректори, Самарқанд вилояти;\nАхмеджанова Покиза Шавкатовна – Гулистон шаҳридаги «Болалар шаҳарчаси» директори, Сирдарё вилояти;\nРахимова Мукаддас Араловна – Яккабоғ туманидаги «Маданият текстиль кўп тармоқли» масъулияти чекланган жамиятининг ишлаб чиқариш таълими устаси, Қашқадарё вилояти;\nСабурова Инжигул Жумабаевна – Ўзбекистон давлат филармонияси Қорақалпоғистон Республикаси бўлинмасининг «Мухаллес» дуторчилар ансамбли бахши-созандаси;\nУсманова Саодат Умаровна – Наманган давлат университетининг педагогика ва психология кафедраси катта ўқитувчиси, Наманган вилояти;\nҲаитова Роҳат Ахмаджоновна – Вобкент туманидаги «Баркамол авлод» болалар мактаби директори, Бухоро вилояти;\nАбдуллаева Максуда Султановна – Урганч туманидаги «Урганч парранда инвест» хусусий корхонаси раҳбари, Хоразм вилояти;\nАкрамова Зулайхо Абдуразоқовна – Ўзбекистон Республикаси Олий Мажлиси Қонунчилик палатасининг Халқаро ишлар ва парламентлараро алоқалар қўмитаси аъзоси;\nАхмадалиева Нодира Кахрамоновна – Андижон туманидаги «Gold Andijan pharma» қўшма корхонаси директори, Андижон вилояти;\nБаходирова Валентина Григорьевна – Ўзбекистон Қизил ярим ой жамиятининг Қамаши тумани ташкилоти раиси, Қашқадарё вилояти;\nДжавланова Кимёхан Курбанбаевна – Қуйи Чирчиқ тумани ҳокимлигининг хотин-қизлар кенгаши аъзоси, Тошкент вилояти;\nЖолимбетова Айтгул Аймбетовна – Мўйноқ туманидаги 15-умумий ўрта таълим мактаби директори, Қорақалпоғистон Республикаси;\nКамбарова Насиба Ахмадалиевна – Ўзбекистон Миллий телерадиокомпаниясининг фахрий диктори;\nМустафаева Замира Рустамовна – Ғаллаорол туманидаги «Сарбозор қурилиш транс» хусусий корхонаси раҳбари, Жиззах вилояти;\nОблобердиевa Зуҳро – «Ҳунарманд» уюшмасининг Бухоро вилояти бошқармаси аъзоси, каштачи-уста;\nСабитова Мадия Иркиновна – Кармана туманидаги «Полипропилен қувурлар» масъулияти чекланган жамияти директори, Навоий вилояти;\nСаидбекова Дахиятпочо Бабаевна – Сўх туманидаги «Сариканда» қишлоқ врачлик пунктининг умумий амалиёт шифокори, Фарғона вилояти;\nСувонова Дилбар Набиевна – Термиз шаҳридаги 12-Меҳрибонлик уйи директори, Сурхондарё вилояти;\nСуцепина Виктория Дмитриевна – «Тошкент қувур заводи» қўшма корхонаси раҳбари, Тошкент шаҳри;\nУмарова Нигора Телмановна – Ўзбекистон Республикаси Президенти ҳузуридаги Давлат бошқаруви академиясининг маънавият ва маърифат кафедраси мудири;\nУмарова Нодира Нигматуллаевна – Ўзбекистон Республикаси Бандлик ва меҳнат муносабатлари вазирлиги қошидаги «Ишга марҳамат» мономаркази директори;\nУсманова Израбу Ариповна – Риштон туманидаги «Израил Израбону» оилавий корхонаси раҳбари, Фарғона вилояти;\nХолбекова Бегойим Абдурахмоновна – Ўзбекистон давлат жаҳон тиллари университетининг инглиз тили таржима назарияси ва амалиёти кафедраси катта ўқитувчиси;\nШаназарова Азиза Абдумаликовна – Америка Қўшма Штатларининг Колумбия университети профессори;\nШиринова Мавлюдахон Расуловна – «Сабр» Республика ижтимоий-иқтисодий ривожланиш маркази директори;\nЭрматова Назокат – Боёвут туманидаги «Зиёкор» маҳалла фуқаролар йиғини раиси, Сирдарё вилояти;\nАбдуллаева Умида Хазратовна – Ўзбекистон Республикаси Ички ишлар вазирлиги Ҳуқуқбузарликлар профилактикаси бош бошқармаси бошлиғининг ўринбосари – хотин-қизлар масалалари бўйича бўлим бошлиғи;\nБобоқулова Гули Ражабовна – Ўзбекистон Республикаси Давлат божхона қўмитасининг Бухоро вилояти божхона бошқармаси «Олот» чегара божхона пости катта инспектори;\nБекназарова Саида Сафибуллаевна – Тошкент ахборот технологиялари университетининг аудиовизуал технологиялар кафедраси профессори;\nБовақулова Мавжуда Рахимбердиевна – Янгийўл шаҳридаги «Baxor style» масъулияти чекланган жамияти раҳбари, Тошкент вилояти;\nДададжанова Ирода Абдулазизовна – Ўзбекистон ёшлар иттифоқи Марказий Кенгашининг «Ёш куч» журнали бош муҳаррири;\nИгамбердиева Паризод Кадировна – Фарғона давлат университетининг кимё кафедраси катта ўқитувчиси, Фарғона вилояти;\nИнакова Барнохон Баходировна – Андижон давлат тиббиёт институтининг педиатрия ва неонатология кафедраси мудири, Андижон вилояти;\nИсломова Гулмира Рахмоновна – «Ҳунарманд» уюшмасининг Нурота тумани бўлими аъзоси, каштачи-уста, Навоий вилояти;\nКаримова Навбахор Валижановна – Ўзбекистон Миллий телерадиокомпаниясининг «O‘zbekiston 24» телеканали сиёсий шарҳловчиси;\nМамадиёрова Юлдузой Каршиевна – Шаҳрисабз туманидаги «Shakhrisabz tour» масъулияти чекланган жамияти раҳбари, Қашқадарё вилояти;\nМамарасулзода Зулхумор Абулкосим қизи – Жиззах вилояти маданият бошқармаси қошидаги «Мақом» ансамбли мақомчиси;\nМансурова Муниса Анваровна – Тошкент тўқимачилик ва енгил саноат институтининг тикув буюмларини конструкциялаш ва технологияси кафедраси мудири;\nРахматова Фароғат Шавкатовна – Денов туманидаги «Smart kids» нодавлат мактабгача таълим муассасаси мудири, Сурхондарё вилояти;\nТурдимуратова Айнур Бахтибаевна – Нукус шаҳридаги «Жайхун универсал қурилиш» масъулияти чекланган жамияти кран машинисти, Қорақалпоғистон Республикаси;\nХаликова Хамида Азимжоновна – «Бекободцемент» акциядорлик жамиятининг цех тегирмон машинисти, Тошкент вилояти;\nХимматова Юлдузой Шахритдиновна – «Навоийазот» акциядорлик жамиятининг цех аппаратчиси, Навоий вилояти;\nХусаинова Нафиса Рустамовна – Самарқанд шаҳридаги «Samarkand-England eco mediсal» қўшма корхонасининг сифат таъминоти бўлими бошлиғи, Самарқанд вилояти;\nХусанова Гавхар Мамаражабовна – Сайхунобод туманидаги «Гулбаҳор зиё китоб савдо» масъулияти чекланган жамияти раҳбари, Сирдарё вилояти;\nШукурова Гулчеҳра Шойиқуловна – Қоракўл туманидаги «Гуллар чеҳраси» масъулияти чекланган жамияти раҳбари, Бухоро вилояти;\nЭшчанова Жавҳар Атахановна – Янгибозор туманидаги «Ҳамид Олимжон» маҳалла фуқаролар йиғини раиси, Хоразм вилояти.\nОксана Чусовитина аёллар 8 март Давлат мукофоти Азиза Шоназарова\n25.04 20:36 531 Жамият\n31.03 17:25 198\n13.03 18:58 542 Жамият


РУҲНИНГ КЕЧМИШИ – Сурхон тонги\nБош саҳифа / Жамият / РУҲНИНГ КЕЧМИШИ\nМарт 10, 2017\tЖамият, Маданият, Таълим Изоҳ қолдириш 642 Кўрилди\nЭл нетиб топғай мениким, мен ўзимни топмасам.\nДенгиз шиллиққурти, кўримсиз, кўнгилсиз, очиқроқ айтадиган бўлсак, жирканч мавжудот. Мен эса одамни… чиғаноққа ўраниб олган шиллиққуртга ўхшатаман.\nХос кишилар учун қисса: Барчамизга яхши маълум, чиғаноқлар турли, катта ва кичик ҳажмда бўлишади… Аммо чиғаноқ ичидаги шиллиққуртлар ҳажми ҳамиша ҳам шунга яраша бўлавермайди… Уларга “вақт” турлича таъсир кўрсатади, яъни бири баҳри уммондан макон топса, бирини “оқим” балчиқли кўлмак томон олиб кетади. Шу боис тақдирлар турлича кечади.\nЛойқа, балчиқли кўлмак ичидаги шиллиққурт чиғаноғи ичида чириб йўқ бўлишга маҳкум. Баҳриуммонни макон тутгани эса, шўр сувидан чиғаноқ ичида туз йиғилиб, шиллиққуртнинг рангсиз жасадига сингади. Жасад туздан тошқотади. Тўлқинлар эса уни йиллар давомида сайқаллаб, шаффофлантиради, шаклга солади ва… асрлар ўтиб сирли ва кўримсиз шиллиққурт ўрнида қимматбаҳо дур пайдо бўлади.\n… ҳисса: Мен ҳали одамни бежиз чиғаноқ ичидаги шиллиққуртга ўхшатмадим. Мавжудлик ва истеъмолчилик хоссаларига кўра моҳиятан маҳлуқотдан ҳеч қандай фарқимиз йўқ! Чунки, барча қарашини моддийлаштирган (ўз манфаати билан ўлчайдиган) яна ҳам одми, очиқроқ айтадиган бўлсак, қорин ташвиши билан яшайдиган одамнинг (зоҳири) чиғаноғи (ташқи кўриниши) ҳарчанд кўркам, савлатли, ҳашамдор (жуда бой, илмли ва амал эгаси) бўлмасин (ботинан) маънан (руҳан) шиллиққуртлигича қолаверади…\nБизнинг ҳам шиллиққуртнинг туз йиғадиган жисмидек қалбимиз, онгу шууримиз, тафаккуримиз бор. Табиат бизга чиғаноқ ичидаги шиллиққуртдан фарқли ўлароқ “чириб“ йўқ бўлиб кетишимиз ёхуд “дур”га айланишимиз учун танлаш имкониятини туҳфа этган. Бу эса, албатта, бизнинг ҳаётга бўлган муносабатимиз ва ундан чиқариб ололадиган хулосамизга боғлиқ. Бунинг учун Биздан энг оғир ва машаққатли юмуш – ҳаётнинг истагини бажариш, яъни унинг кўзларига тик боқишимиз талаб этилади.\nБиз бежизга ҳаётнинг кўзига тик боқишни жуда машаққатли “юмуш” деб атамадик; тирикликнинг ўзи заҳмат-машаққатдан ўзга бўлмаган бу оламда, у туғдирадиган муаммолари сабаб тирикчилик (манфаат) илинжида Эгасининг эмас, бандасининг қаршисида турли қиёфада турланиб-тусланмаслик, тўғри, ҳалол, башар дарди билан яшаш, унинг саодати учун курашиш, барча қарашларни иймон чиғириғидан ўтказиш, мағрурлик, ғурур учун, адолатсизлик ва ноҳақликка қарши курашиш каби хислатлар сизга керагидан ортиқ даражада даҳмаза бўлиб, иқтисодий-маънавий катта муаммоларни юзага келтириш билан бирга (сабр-қаноат эвазига) беназир изтироб ҳиссини ҳадя этади. Агар шу йиллар ичида шаклланиб, тобланган ирода кучи билан бу изтиробни назорат қилиш ва қай даражадир бошқариш имкониятига эга бўлсангиз, у шиллиққурт жасадига сингган туз каби қалбингизга сингади ва нурлантиради. Натижада, Сиз Борлиқни тўлақонли ҳис қилиб, одамларнинг зоҳиридаги аломатлардан ботинидаги кечинмаларини уқий бошлайсиз. Шунда Сиз оддий одамлар ҳеч қачон эга бўла олмайдиган илоҳий неъмат, уйғоқ Қалб ва ғойиб назарига эга бўлганингизни ҳис қиласиз. Зеро, азал битигида инсоннинг яратилмоғидан кўзда тутилган Мақсад ҳам шу эди!\n(“Биз бу дунёни ўйнаб, беҳудага яратганимиз йўқ…“ Қуръони Карим, Духон сураси, 38- оят.)\n…Изоҳ: Шиллиққуртнинг борар манзили маълум. Инсон эса жуда узоқ ва оғир сафарга отланган! Эътибор беринг-а, бор-йўғи бир неча кунлик хизмат сафарига отланишимиз бизни кўп ташвиш, таҳликага солиб, катта тайёргарлик кўришимиз талаб этилади-ю, нима учун ҳаддан ортиқ узоқ сафаримизга бунчалик бефарқ қараймиз? Мен вужуд (чиғаноқ)нинг эмас, руҳ-дур (шиллиққурт)нинг сафарини назарда тутаяпман! Бизнинг қарашларимиз вужудпарварлик, моддият билан чекланиб қолгани боисидан ҳар кун, ҳар лаҳза вужудимиз (қорин)ни сийлаш, уни лаззатларга кўмиш дарди-истагида умргузаронлик қиламиз-у руҳимиз, уни озиқлантириш ҳақида ҳатто бир бора ўйлаб ҳам кўрмаймиз! Вужуд (шиллиққурт) имиз эркалашларимиз, лаззатлар оғушида сўнгсиз сийлашларимиздан тобора тўлишгани (балчиқлашгани) дан теримизга сиғмай қувониб юрамиз-у унинг ичида ҳаво (зиё) сизликдан тобора димиқиб, ҳолсизланиб бораётган дур (руҳ) нинг ҳоли-кечмиши ҳақида бутунлай унутганмиз!..\nВақти, кези келар… вужуд сафари қаригач, хаста, ҳолдан тойган, нимжон, майиб ва мажруҳ тулпор (руҳ) имизда қолган олисдан-олис сермашаққат сафаримизнинг қай тарзда кечиши ҳақида қачон ўйлаб кўрамиз?..\nОлдинги ОРАСТА ҚИЗЛАР БЕЛЛАШДИЛАР\nКейинги ЯНГИ ТОПИЛМА


Абдулазиз Аҳмад Абдулборий Муҳаммад Абдулборий Тубайтий Абдулбосит Абдуссомад Абдулбосит Абдуссомад (Мужаввид) Абдулвадуд Ҳаниф Абдуллоҳ Босфор Абдуллоҳ Жуҳаний Абдуллоҳ Кандари Абдулмуҳсин Қосим Абдулмуҳсин Ҳарсий Абдулраҳмон Судайс Абдулҳодий Канакери Абдуррашид Суфий (қироат Ассусий) Абдуррашид Суфий (қироат Халаф) Абдурраҳмон Мажид Абдурраҳмон Олусий Аддукалий Муҳаммад Алалим (қироат Қолун) Аз-Заййин Муҳаммад Аҳмад Акром Алалақми Ал-Уйун Коший Али Жобир Али Ҳажжож Суосий Али Ҳузайфий Али Ҳузайфий (қироат Қолун) Алий Куший Алий Куший (қироат Варш) Аҳмад Ажмий Аҳмад Амир Аҳмад Мароғий Аҳмад Наина Аҳмад Собир Аҳмад Қодир Тараблусий Аҳмад Қодир Тараблусий (қироат Қолун) Аҳмад Ҳашоший Валид Наеҳий Доктор Айман Рушдий Сувайд Ёсин Жазоирий Ёсир Дусарий Ёсир Мазруий Ёсир Қураший Жамол Шокир Абдуллоҳ Жамон Усаймий Иброҳим Аҳдор Иброҳим Дусарий Иброҳим Дусарий (қироат Варш) Идрис Абкар Имод Зуҳайр Ҳофиз Махмуд Халил Хусорий Махмуд Халил Хусорий (мужаввид) Махмуд Халил Хусорий (қироат Варш) Маҳмуд Али Албанно (Мужаввид) Маҳмуд Рифоий Маҳмуд Шаймий (қироат ад Дуурий) Моҳер Шаҳаширо Моҳир Маъқилий Муиз Ҳарсий Муса Билол Мустафо Исмоил Мустафо Раъд Азовий Муфтаҳ Султоний Муфтаҳ Султоний (қироат ад Дуурий анил Кисаий) Муфтаҳ Султоний (қироат Аддурий ан Аби Амр) Муфтаҳ Султоний (қироат ибни Касир) Муҳаммад Абдулкарим Муҳаммад Абдуллоҳ (қироат ад Дуурий) Муҳаммад Абдуллоҳ (қироат Ал Баззий) Муҳаммад Айюб Муҳаммад бин Рошид ал-Афасий Муҳаммад Жибрийл Муҳаммад Луҳайдон Муҳаммад Муншид Муҳаммад Рашод Шариф Муҳаммад Сиддиқ Миншавий Муҳаммад Солиҳ Олим Шоҳ Муҳаммад Таблавай Муҳаммад Усман Хон Насер ал-Қатами Неъмат Ҳасан Нобил Рифоий Одил Райён Роми Деаис Саййид Рамазон Салоҳ Бухартий Сауд Шурайм Саъд Ғомидий Саҳл Ёсин Тавфиқ Соиҳ Ториқ Абдулғани Даввоб (қироат Қолун) Умар Қазабрий (қироат Варш) Форис Аббад Халифа Тунайжий Холид Абдулкофий Холид Муҳанно Шайх Абу Бакр Шатрий Шайх Али Хузайфий Шер Озод Тоҳир Яҳё Ҳавво Қаҳтоний Ҳоний Рифоий Ҳотам Фарид Алваир /mp3/surah/xalil_xusoriy/097.mp3\nМахмуд Халил Хусорий - Қадр\nМадинада нозил бўлган. 5 оятдан иборат.\nУшбу сураи кариманинг номи ҳам ўзининг биринчи оятидаги «Қадр» калимасидан олинган, тўғрироғи, «Лайлатул Қадр» – «Қадр кечаси»дан олинган. Бу муборак кеча «Қадр» деб аталишининг икки хил маъноси бор. Биринчиси «қадр», яъни қадри улуғ, иккинчиси «қадар», яъни бандаларнинг қадарини белгилашдир. Чунки Қадр кечаси қадри улуғ кечадир. Қадр кечаси бандаларнинг бир йиллик қадарлари – тақдирлари белгиланадиган кечадир. Ушбу сураи карима бошидан охиригача муборак Қадр кечасига бағишлангандир.\nБарча халқларда ўтган улуғ кишилари, машҳур кунлари, дастурлари ёки бошқа муносабатларини байрам қилиш одат тусига кирган. Улар бу байрамларда еб-ичиш, ўйнаб-кулиш, ароқхўрлик, турли фисқу фужурни хоҳлаганича қилишга қулай фурсат топадилар.\nИсломда эса байрам ўзига хос бўлади. Илоҳий дастур байрами бўлмиш «Лайлатул Қадр» кечаси шулардан биридир. Чунки худди шу кечада Қуръони Каримнинг нозил бўлиши бошланган. Бу байрамда қалбни поклаш, виждонни сайқаллаш учун ибодат қиладилар. Аллоҳ таолога яқинлик ҳосил қилиш учун бу кеча бедор бўлиб, тунни ибодат билан ўтказилади.\nҚадр сурасида Аллоҳ таоло мусулмонларга Ўзи берган улкан неъматни, уларни зулматдан нурга олиб чиққан Қуръони Каримни нозил қилганини эслатади.\n1. Албатта, Биз у(Қуръон)ни Қадр кечасида нозил қилдик.\n2. Қадр кечаси не эканини сенга нима билдирди?\n4. Унда фаришталар ва Руҳ Роббларининг изни билан барча ишлар учун тушадир.\nﭮ ﭯ ﭰ ﭱ ﭲ ﭳ\n5. У то тонг отгунича салом бўлиб турадир.


Дума Қримнинг Россияга қўшилганини тасдиқлади - BBC News O'zbek\nПайшанба куни тушдан сўнг, Давлат Думаси Қримнинг Россия таркибига қўшилганини эълон қилди.\nРоссия ва тан олинмаган Қрим Республикаси ўртасидаги келишув шартномаси ратификациясига бир депутат қарши овоз берган, қолганлар бир овоздан маъқуллаганлар.\n“Бу минбардан туриб бугун палатамиз учун якдиллик ҳақида кўп гапирилди”, деб айтган “Адолатли Россия” партияси раҳбари Сергей Миронов.\nҲақиқатдан ҳам кейинги пайтларда Россия парламентида бир овоздан қувватлашлар тез-тез учраётган ҳолатга айланди. Икки кун олдин Россия ва Қрим ўртасидаги келишув шартномасини ёқлаб 443 депутат овоз берган, бир киши қарши чиққан. Шунингдек, Россия Федерациясига икки янги субъектларни қўшиш ҳақидаги қонун ҳам атиги бир қарши овоз билан 445 депутат томонидан маъқулланган.\n“Қримнинг Россияга қўшилиш тарихий қарори Украинадаги фожеали ҳодисалар манзарасида юз бермоқда. Россия учун биродар бўлган мамлакатда ташқаридан дастаклов орқали давлат тўнтариши содир этилди”, деб айтган Россия Ташқи Ишлар вазири Сергей Лавров.\n“Украинада ҳокимиятга интилаётган миллатчи радикаллар, экстремистлар ва бошқаларнинг ҳаракатларини кузатиш мумкин. Украинада ҳаётга ва одамларнинг хавфсизлигига аниқ хавф мавжуд, одамлар тили ва миллий келиб чиқишига қараб ажратилмоқда”, деб айтган жаноб Лавров.\nImage caption "Россия геополитик мағлубиятга учради"\nҚарши овоз берган депутат эсер Игор Пономарёвдан ташқари “Адолатли Россия”нинг уч депутати- Дмитрий Гудков, Валерий Зубов ва Сергей Петров овоз беришда қатнашмаганлар.\nМухолифатчи депутат Гудков ўз қарорини шундай изоҳлаган.\n“Бу қўшиб олишнинг баҳоси жуда катта. Тан олиш керак, Россия геополитик мағлубиятга учради. Биз Қримни олдик, лекин Украинани йўқотдик. Биз халқаро тўсиқ ичида қолдик. Қрим қўшилишидан Россия иқтисоди жиддий зарар кўради. Ғарб давлатлари томонидан аллақачон бошланган санкциялар ўз таъсирини кўрсатмай қолмайди”\n“Мен Қрим халқининг Россияга қўшилиш истагини ҳурмат қилган ҳолда ҳам овоз беришда қатнашмадим”, деб айтган аслида Россиянинг Қримни қўшиб олишига қарши бўлган депутат.\n“Тўхтаб қолиш адолатдан эмас”\nАлбатта Думада овоз бериш одатдагидек Либерал партия раиси Владимир Жириновский ўзига хос чақириқларисиз ўтмаган.\nУнга кўра, Россия тўхтаб қолиши керак эмас. “Қримни олиб, Донбасс, Херсон, Николаев, Днепропетровск, Луганск, Запорожье ва Одессадаги миллионлаб русларни ташлаб қўйиш адолатданми”, деб айтган жаноб Жириновский.\nImage caption "Йирик саккизлик" бундай шароитда мавжуд бўла олмайди"\nЙирик саккизлик энди йўқ\nОврўпо ва Ғарб давлат раҳбарлари эса Россиянинг Қримдаги ҳаракатини қоралашда давом этишмоқда.\nБугун Брюсселдаги Оврўпо Иттифоқи мажлисида ҳам Қрим масаласи ва Россияга янги жазо чоралари киритиш муҳокама этилиши айтилган.\n19 март куни Британия Россия Украинага қарши ўз ҳаракатларида тўхтамас экан, унга йирик саккизлик гуруҳидан чиқиш таҳдид қилаётганидан огоҳлантирганди.\nОвроиттифоқ бундан олдин Россия ва Украинанинг Қрим воқеасига алоқадор 21 мулозимига виза тақиқи киритиш ва банк ҳисобларини музлатишга қарор қилган.\nОврўпо Иттифоқининг кенгайтирилган рўйхатига президент Владимир Путинга яқин сиёсий ва ҳарбий мулозимлар киритилиши мумкин.\nББСнинг Бреюсселдаги мухбири Метю Прайсга кўра, муҳокамалар қизғин ўтиши айтилса ҳам, жуда кескин мурожаатларни кутиш қийин.\nОврўпо Иттифоқи раҳбарлари орасида айни вазиятда қандай йўл тутиш борасида аниқ позиция йўқ.\nҒарбий Оврўпо давлатлари шарқий Оврўпо вакилларидан фарқли эҳтиёткор йўл тутишни мақул кўришмоқда. Мухбирга кўра, улар маълум сабабларга асосан, Россиянинг кейинги нишони бўлишдан хавотир олишади.\nОврўпо дипломатлари парда ортида Россия билан муносабатларни, жумладан энергетика соҳасида Оврўпони Москвага камроқ қарам бўлиши борасида, ҳамда кейинги алоқаларни қандай тузишни кенгроқ муҳокама қилишади, дейди ББС мухбири.\nБундан олдин Бундестагда чиқиш қилган Олмония канцлери Ангела Меркел вужудга келган шароитда "йирик саккизлик" мавжуд бўла олмаслигини билдирган.\nМеркелнинг сўзлашича, "G8 каби муҳим гуруҳ учун сиёсий шароитлар йўқ экан, "йирик саккизлик"нинг ўзи ҳам мавжуд эмас. Саммит ҳам, бундай кўриниш ҳам вақтинчалик бўлмайди".\nImage caption "Украина ўз тақдирини ўзи аниқлаши керак”\nАҚШнинг янги рўйхати\nШунингдек, Қўшма Штатлар Президенти Барак Обама Россиянинг Қримни қўшиб олишига қарши киритилган жазо чоралари кенгайтирилганини билдирди.\nАҚШ Молия вазирлиги эълон қилган рўйхатга биноан, санкция Россия мулозимларига молиявий хизмат кўрсатадиган “Россия” банкига ҳам қўлланилади. Рўйхатда Дума депутатлари Сергей Наришкин, Сергей Железняк, бизнесменлар Геннадий Тимченко, Юрий Ковалчук ва бошқалар бор.\nОқ Уй вакилининг айтишича, чоралар Қримдаги вазиятга алоқадор яна 21 амалдорга талуқли бўлиб, аввало виза тақиқи, банк ҳисоблари музлатилиши, Оврўпо Иттифоқи ва АҚШдаги мулкларига тўсиқ қўйишни кўзда тутади.\nБарак Обама лозим бўлганда Россия иқтисодининг муҳим соҳаларига қарши санкцияларга йўл очадиган фармонни имзолаганини айтган.\n“Путин англаши лозим, Украинага Россия ва Ғарбни танлаш шарти қўйилмаслигини, Украина ўз тақдирини ўзи аниқлаши керак”, деган АҚШ президенти.\nЎз ўрнида Москва ҳам АҚШнинг қатор расмийларига Россияга кириш тақиқланганини билдирган.\nУлар ичида Жон Маккейн, Мэри Лэндю, Даниэл Коутс, Бенжамин Пфаййер, Гарри Рид каби АҚШ Конгресси аъзолари ва расмий шахслар бор.\nImage caption Сергей Аксёнов ва Владимир Константинов Россия билан келишувни имзолаганлар.\nҚрим янги раҳбарлари қидирувда\nКиев ва Москва ўртасидаги муносабатлар таранглигача қолар экан, Украина ҳукумати Қрим бош вазири Сергей Аксёнов ва парламент раиси Владимир Константиновга қарши қидирув эълон қилган.\nУкраина Ички Ишлар вазирлигига кўра, бу икки шахс тергов идораларидан яшириниб юришда айбланмоқда.\nВазирлик айтишича, Аксенов и Константинов давлат тўнтариши ва ҳокимиятни эгаллаб олишда гумон қилинади.\nМеркел: "Йирик саккизлик энди йўқ"\nУкраина Россия билан виза тизимини киритмоқда\nҚрим: Украина денгиз кучлари базаси ишғол қилинди


Шўртан 0 : 2 Бунёдкор Кубок Узбекистана — 1/82017-05-22 18:30\nҲайр соғ-саломат бўлинг азиз мухлислар.\nНавбатдаги учрашув 27 май куни Ғузор Марказий стадионида бўлиб ўтади. Миллий чемпионатнинг 12 туридан ўрин олган учрашувда жамоамиз Олмалиқ жамоасига мезбонлик қилади.\nЎзбекистон Кубогининг 1/8 финалидан ўрин олган "Шўртан" - "Бунёдкор" учрашуви 0:2 ҳисобида ўз ниҳоясига етди.\nҒулом Раҳмоновнинг узоқдан йўллаган зарбаси кучли ва аниқ чиқди аммо уни Зуҳуров қайтарди. Бурчак тўпи. Футболчиларимиз ушбу имкониятни ҳам бой берди.\nҚалдирғочлар яна бир жарима тўпини амалга оширмоқдалар\nБунёдкор жамоаси вакиллари 30 метрлар оралиқдан жарима тўпини амалга оширди. Дарвоабон тўпни қайтарди. Бурчак тўпи меҳмонларда. Самарасиз\nЗафар Полвонов бўш қолган дарвозага ҳам гол уролмади\nМеҳмонлар бурчак тўпини амалга оширишди. Ҳимоячиларимиз тўпни узоқлаштиришга эришди\n85 Достонбек Ҳамдамов\nМеҳмонлар таркибида ҳам ўзгариш. Достонбек Ҳамдамов ўрнига Нурилло Тўхтасинов майдонга тушди\n84 Саидкомил Акбаров\nШўртанда ўзгариш. Акбаров ўрнига Юсуф Бўриев майдонга туширилди.\nГол! Афсус. Бунёдкор вакили Фарруҳ Икромов меҳмонларнинг иккинчи голини уришга муяссар бўлди.\nЖамоамиз рақиб дарвозаси яқинида ўйнашга ҳаракат қилмоқда аммо ҳозирча самарасиз. Ният қиламизки "оқ бўрилар" бу вазиятдан чиқиб кетадилар\nГол! Меҳмонлар ҳисобни очди. Гол муаллифи - Достонбек Хамдамов. Чемиртаннинг узатган тўпидан сўнг дарвозабонимиз билан бирга-бир қолган Достонбек ҳисобни очишга эришди\n70 Шаҳзодбек Нурматов\nБунёдкор таркибида ўзгариш. Нурматов ўрнига Вадим Чемиртан.\nШунга қарамай, иккала жамоада ҳам гол уриш имкониятлари бор эди.\nУчрашувни жуда кизгин деб бўлмайди. Иккала жамоа ҳам майдонда оғир ҳаракатланмоқда.\nЖамоамизда яна бир ўзгариш. Қадамбой Нурметов ўрнига Зафар Полвонов майдонга тушди\nЖамаомизда тўп сурган Сардор Собирхўжаев ўрнига 54 дақиқа Маъруфхон Муродов майдонга тушган бўлса меҳмонлар таркибида Миржамол Қосимов ўрнига 60 дақиқада Фарруҳ Икромов майдонга тушган эди\nХар бир жамоада биттадан ўзгариш бўлди\nУчрашувдаги ҳисоб ҳалигача очилмади.\nАзиз мухлислар Сизлардан айрим техник носозликлар туфайли кечикканимиз учун узр сўраймиз.\nБугун “Шўртан” жамоаси Ўзбекистон Кубогининг 1/8 финал босқичидан ўрин олган учрашувда Тошкентнинг “Бунёдкор” жамоасига мезбонлик қилмоқда. “Марказий” стадионида бўлиб ўтадиган “Шўртан” – “Бунёдкор” учрашувини бугун қуйидаги ҳакамлар бошқариб борадилар.\nБош ҳакам: Рустам Бобомуродов (Тошкент)\n"Шўртан": 25.Алибек Туропов, 2.Саидкомил Акбаров, 3.Азиз Ғуломхўжаев, 4.Жамол Отақулов, 12.Лазиз Убайдуллаев, 14. Умарбек Эшмуродов (с), 15.Обид Жўрабоев, 17.Ғулом Раҳмонов, 18.Элдор Бойматов, 27. Сардор Собирхўжаев, 29.Қадамбой Нурметов,\nЗаҳира: 1.Элдор Тожибоев, 11.Зафар Полвонов, 19.Маъруфхон Муродов, 20.Шаҳзод Хурсанов, 22.Сирож Ҳамроев, 23.Юсуф Бўриев,.88.Акмал Холматов.\n“Бунёдкор”: 25.Муроджон Зуҳуров (с), 2.Рустамжон Ашурматов, 4.Акрамжон Комилов, 8.Жавлон Иброҳимов, 9.Шаҳзодбек Нурматов, 10.Элдор Шомуродов, 17. Достонбек Ҳамдамов, 21.Дилшодбек Ахмадалиев, 28.Давронбек Умиров, 29.Отабек Шукуров, 44.Миржамол Қосимов,\nЗаҳира: 45.Дилшод Ҳамроев, 5.Жавлон Мирабдуллаев, 11.Вадим Чемиртан, 15.Фаррух Икромов, 19.Нурилло Тўхтасинов, 20.Сардорбек Азимов, 97.Жавоҳир Эсонқулов.


00:00 / 18.12.2007 | eski savollar | 5012\nАссалому алайкум Мухаммад Содиқ Муҳаммад Юсуф ҳазратлари. Ҳайит байрами муборак бўлсин."Ал-жомиъ ас-саҳиҳ"нинг (Тошкент 1997й) 3-жилди 16-сахифасида шундай ҳадис бор: "Пайғамбаримизнинг жуфти ҳалоллари - Оиша онамиздан ривоят қилурларки, Бадр иштирокчиси бўлмиш Абу Ҳузайфа Солим деган йигитни асраб олиб, унга жиянлари Ҳинд бинти Валид ибн Утбани никоҳлаб бердилар. Солим ансорийлардан бўлган бир аёлнинг қули бўлган эрди. Шунингдек, Жаноб Расулуллоҳ ҳам Зайдни асраб олган эрдилар. Жоҳилият даврида асранди бола асраб олган кишининг ўғли деб ҳисобланар ва асраб олган киши ўлса, унга меросхур ҳам бўларди. Қачонки, Аллоҳ таоло "Асрандиларни ўз оталари номи билан атанглар!" деган оятни тушургандан кейин, Абу Ҳузайфанинг хотини Жаноб Расулуллоҳнинг ҳузурларига келди ва: "Эй Аллоҳнинг Расули! Эрим Абу Ҳузайфа мени асранди ўғлим Солимдан рашк қиляпти", -деди. Шунда Расулуллоҳ саллоллоҳу алайҳи васаллам: "Ундай бўлса, Солимни эмизгил!"- дедилар. Хотин: "Солимнинг соқоли чикиб ётибди-ку!"- деб эътироз билдирди. Жаноб Расулуллоҳ: "Уни эмизгил, маҳрам бўлиб қолгайсан, эринг ҳам рашк қилмагай!" -дедилар. Шундан сўнг, Абу Ҳузайфанинг чеҳраси ёришди."Мазкур ҳадисни шархлаб берсангиз."Эмизиш" деганда аёл кўкрагини суришни узи кифоями ёки сурганида оғзига сут келса кифоями ёхуд сутдан қониб эмиш шартми? Ҳали туғмаган, лекин биринчи марта ҳомиладор бўлган аёлни "эмиш"(кўкрагидан суриш)нинг ҳукми қандай бўлади? Чунки яна бир ҳадис бор: "Масруқ разияллоху анху ривоят қиладилар: "Расулуллоҳ саллаллоҳу алайҳи васаллам Оишанинг ҳужрасига кириб келганларида унинг ҳузурида бир киши ўлтирган эрди. Шунда ул зотнинг юзлари ўзгаргандек бўлди, гуёки уни ёктирмагандек болдилар. Оиша буни сезиб: "Бу менинг (эмишган) укам!"- деди. Жаноб Расулуллоҳ: "Укаларимдан бири деб ҳисобладингми? Эмишганлик очликдан сут эмадиган гудаклик чоғидадур!"-дедилар."\nЙўллаган саволингиз учун ташаккур. Жуда муҳим масалани кўтарибсиз. Сизнинг саволингиздан бир неча фойдалар топишимиз мумкин.1. Оддий одамлар оят ёки ҳадисни ўқиб ўзича ҳукм чиқаришга ҳаракат қилиши хатарли экани. Агар сиз ушбу ўқиган ҳадисингизни одамлар ичида гапира бошлаганингизда кўп ва катта ихтилофлар чиқиши мумкин эди. Иккинчидан, билиб билмай оммага ҳар хил таржималарни тақдим қилиш ҳам фойдали эмаслигини. Ушбу сиз ўқиб мулоҳаза қилган китоб таржимасидан жууда кўп ихтилофлар ва тушунмовчиликлар чиққанини уламоларимиз қайта-қайта таъкидлашмоқда. Бундай маълумотларни кишиларнинг савиясига қараб, ийзоҳ ва шарҳлар ила чиқарилиши керак эди.Сиз ўқиган ҳадисни «Абу Ҳузайфанинг мавлоси Солимнинг ҳадиси» дейилади. Бундаги ҳукм фақат ўша кишининг ўзига хос.Асл ҳукм эса қуйидаги мақолада акс эттирилган.ЭМИЗИШЛИК ҲАҚИДАГИ ФАСЛБегона аёлни эмиш туфайли ҳалол ҳаромга боғлиқ ўта аҳамиятли ҳукмлар келиб чиқади.Одатда эмизишлик масаласи асосан ҳадис ва фиқҳ китобларимизда доимо никоҳга қўшиб зикр қилинади. Эмизишлик фақат икки ярим йил ичида бир сўришлик билан собит бўлади.Бу муддатни Аллоҳ таоло Қуръони Каримда: «Ва унинг ҳомиласи ва кўкракдан ажратиши ўттиз ойдир», деган оят билан белгилаб қўйган. Бу Абу Ҳанифа раҳматуллоҳи алайҳнинг ижтиҳодлари.Аммо имом Абу Юсуф ва Муҳаммадлар икки йил деганлар. Уларнинг далили «Волидалар болаларини икки тўлиқ йил эмизурлар. Ким эмизишни батамом қилишни хоҳласа», деган оятдир.Худди шу маъно Пайғамбаримиз соллаллоҳу алайҳи васалламнинг бир неча ҳадиси шарифларида ҳам таъкидланган. Демак, бола икки ёшидан кейин эмса, шаръий эмизиш собит бўлмайди.Демак, бола икки ёшидан кейин эмса, шаръий эмизиш собит бўлмайди. Ушбу маънони яхши тушуниб олмоқ керак. Оддий кишилар ичида бу борада тушунмовчилик бор. Сути йўқ кампир кўкрак солиб қўйса ҳам, эмизиш собит бўлди, деб юришади. Каттароқ ёшдаги болалар кўкракни оғзига олиб қўйса ҳам, эмизиш собит бўлиб қолди, деб юришади.Баъзи саводли кишиларнинг хато қилишларига эса, Бухорий ва Муслимларнинг «Саҳиҳ»ларида келган бир ривоят сабаб бўлган бўлиши мумкин. Унда айтилишича Абу Ҳузайфа розияллоҳу анҳунинг хотинлари Саҳла бинти Суҳайл розияллоҳу анҳо Пайғамбаримиз соллаллоҳу алайҳи васалламнинг ҳузурларига келиб, эй Аллоҳнинг Расули, Абу Ҳузайфанинг мавлоси Салим уйимизда юриб эркакликка етди, эркаклар биладиган нарсани билди, деди. Шунда У зот: «Уни эмизгин, унга ҳаром бўлиб қоласан»-дедилар.Билмаган кишилар бу ривоятни шарҳсиз, устидан ўқиб қачон бўлса ҳам, ким бўлса ҳам, қандоқ қилиб бўлса ҳам бир аёлни эмса унга маҳрам бўлиб қолар экан, деб тушунади. Энг қизиғи Исломий ҳукм бундоқ эмаслигини қайта-қайта баён қилувчи оятлар ва кўплаб ҳадислар туриб битта шу ривоятни нотўғри тушунишга эргашадилар.Авволо, Саҳла розияллоҳу анҳонинг Солим билан бўлиб ўтган қиссалари шаръий эмизишликнинг муддати бола икки ёшга киргунча муддат ичида бўлиши ҳақидаги ҳукм жорий қилинишидан олдин бўлиб ўтган. Иккинчидан, бу иш Пайғамбар соллаллоҳу алайҳи васалламнинг амрларига биноан Саҳла ва Солим розияллоҳу анҳумоларга хос бўлган. Учинчидан, Саҳла розияллоҳу анҳо сутларини соғиб берганлар, Солим ичган. Чунки, балоғатга етган одам бегона аёлнинг кўкрагини оғзига олиши мутлақо мумкин эмас. Ушбу масаладаги тушунмовчилик беҳуда гап ва муаммолар келтириб чиқармаслиги керак.Шунингдек, эмувчи учун эмизувчининг оналиги ва унинг сутига сабаб бўлган эрининг оталиги собит бўлади. Бас икковлари ўз қавмлари билан унга худди насабдаги каби ҳаром бўладилар. Эмгандан тарқалганлар ва эмганнинг эр ва хотини ҳам икковларига ҳаром бўлади. Пайғамбаримиз алайҳиссалом бу борада: «Насаб жиҳатидан (никоҳи) ҳаром бўлганлар эмиш жиҳатидан ҳам ҳаром бўладилар», деганлар. Яъни, насаб жиҳатидан қайси тоифадаги аёлларнинг никоҳи ҳаром бўлса, эмиш туфайли ҳам ўша тоифаларнинг никоҳи ҳаром бўлади.Эмиш собит бўлганда эмизган аёл боланинг онасига, эри эса, отасига, болалари ака-укаси ва опа-сингилларига айланадилар. Шунингдек, бошқа қариндошлар ҳам эмган болага хеш бўладилар.Шу эътибордан қуйидагилар ҳаром бўлади:1. Эмизган она. Бунга момолар ҳам киради.2. Эмикдош қиз.Бир одамнинг хотини бегона қизни эмизса, ўша қиз эмизган аёлнинг эрига ҳам қиз бўлади.Бунга эмиш туфайли бўлган қизнинг қизи ҳам, ўғилнинг қизлари ҳам киради. Яъни, кишига унинг эмикдош қиз набиралари никоҳи ҳам ҳаромдир.3. Эмикдош опа-сингиллар.4. Эмикдош аммалар.5. Эмикдош холалар.6. Эмикдош ака-укаларнинг қизлари.7. Эмикдош опа-сингилларнинг қизлари.8. Эмикдошлик қайноналар.Бунда хотинининг эмизган онаси ва момоси кўзда тутилган. 9. Эмикдошлик бўйича ўгай она ва момолари.Бошқача қилиб айтганда бир кишига уни эмизган аёлнинг эрининг бошқа хотинлари ва уларнинг оналари ҳам ҳаром бўлади.10. Эмикдошлик фарзандларнинг хотинлари.11. Хотинининг эмизган қизи.Худди насабдаги каби биродарининг синглиси унга ҳалол бўлади.Насабда бир кишининг ота бир ака ёки укаси бўлса-ю, ўша биродарининг она бир ота бошқа синглиси бўлса, мазкур кишига мазкура сингил ҳалол бўлади.Худди шунингдек, бировнинг эмикдош укаси ёки акаси бўлса-ю, унинг эмикдош бўлмаган, насабдан бўлган синглиси бўлса, мазкур кишига ҳалол бўлади.Игна ёрдамида юборилган сут, эркакнинг сути ва таомга аралаштирилган сут ила ҳаромлик собит бўлмайди. Таомдан бошқага аралаштирилганда ғолиб тараф эътиборга олинади.Мисол учун, бир аёлнинг сутини сувга, дорига, қўйнинг ёки бошқа бир аёлнинг сутига аралаштириб берилганда ғолиб тараф эътиборга олинади. Мазкура аёлнинг сути кўп бўлса, ўша аралаш нарсани эмган ёки ичган бола унинг эмузукли боласига айланади, бўлмаса йўқ.Бурундан кирган, бикрнинг ва ўлик аёлнинг сути ила ҳаромлик собит бўлади.Бир аёл ўзининг гўдак кундошини эмизса, иккиси ҳам унинг эрига ҳаром бўладилар.Бу фаразан олинган масала бўлиб, гўдак аёлни эмгандан кейин улар она бола бўлиб қолиб иккиси ҳам аёлнинг эрига никоҳи ҳаром ҳолга келишлари айтилмоқда.Каттасига, агар унинг билан жинсий яқинлик бўлмаган бўлса, маҳр берилмайди. Эмганга маҳрнинг ярими берилади.Яъни, катта хотин билиб туриб ўзининг эмузукдаги кундошини ёмонликни ирода қилиб эмизиб қўйган бўлса, кичкина хотинга маҳрнинг ярими берилади. Агар эмизган фасодни ирода қилган бўлса, уни эмизгандан тўлатиб олади.Эмизиш арабчада «разоъ» дейилади. У луғатда аёл кишининг кўкрагини, сигир, қўй каби ҳайвонларнинг елинини оғизга олиб сўришга айтилади.Шаръий истилоҳда эса: «Икки ёшга тўлмаган боланинг қорнига аёл кишининг сутини етиб боришидир».Ушбу қоидага хилоф бўлган нарса шаръий эмизиш ҳисобланмайди ва у туфайли ҳеч қандай шаръий ҳукм ҳам собит бўлмайди.Никоҳни ҳаром қилувчи даражада эмизиш собит бўлиши учун бир неча шартлар бўлиши керак. У шартларнинг баъзилари эмизувчига, баъзилари эмувчига ва яна баъзилари сутга боғлиқдир:1. Эмизувчига боғлиқ шартлар иккитадир:Биринчиси–эмизувчи аёл киши бўлиши шарт. Бошқани ким ва нима эмизса ҳам, никоҳни ҳаром қилувчи шаръий эмизиш собит бўлмайди. Мисол учун, бир гўдак ўғил бола ва бир гўдак қиз бола битта қўйни ёки эчкини эмсалар, сутини ичсалар эмикдош ака-сингил бўлиб қолмайдилар.Иккинчиси–эмизувчи аёл тўққиз ёшдан катта ёшда бўлиши керак.2. Эмувчига боғлиқ битта шарт бор:У ҳам бўлса эмувчи икки ёшдан кичик бўлиши керак. Имом Абу Ҳанифа икки ярим ёш, деганлар. Лекин, бошқа ҳамма имомлар, жумладан, Имом Абу Юсуф ва Имом Муҳаммадлар ҳам икки ёш, деганлар. Ҳанафий мазҳабида ҳам амал икки ёш, деган қавлга мувофиқдир.3. Сутга боғлиқ шартлар бештадир:Биринчиси–сут суюқ ҳолатда бўлиши шарт. Чунки, бола эмди, дейишга лойиқ бўлиши керак. Шунинг учун фаразан аёлнинг сутидан қуйилтириб бир нарса тайёрланса, уни гўдак болага едирилса никоҳни ҳаром қилувчи эмиш собит бўлмайди. Чунки, ундоқ нарсани еди, дейилади, эмди, дейилмайди. Иккинчиси–сут боланинг қорнига кўкракни сўриш орқали ёки томоғидан ва бурнидан қуйиш орқали етиб бориши керак. Бошқа томондан ва бошқа йўл билан қоринга сут етиб борса ҳам, эмизиш собит бўлмайди.Учинчиси–мазкур сут боланинг қорнига бола икки ёшдан кичик бўлган муддатда етиб бориши шарт. Бу муддатдан кейин бўлса, ҳар қанча эмса ҳам никоҳни ҳаром қилувчи эмиш собит бўлмайди.Аммо, икки ёшдан кичиклик муддатида бўлса, бир қатра сут қорнига етса ҳам шаръий эмизишлик собит бўлади. Тўртинчиси–сут боланинг қорнига аниқ етиб бориши керак. Бу ҳолатга қараб аниқланади. Сўраб суриштирилади. Агар аёл киши бир боланинг оғзига кўкрагини солсаю, кўкрагимда сут бор эди, деса, бу гапни қабул қилинади.Бешинчиси–сут таом билан аралашган бўлмаслиги шарт. Мисол учун, аёл кишининг сути пиширилаётган таомга қўшилиб кетсаю, уни ёш бола еса, эмиш собит бўлмайди. Шунингдек, суюқмас нарсаларга қўшилса ҳам.Аммо аёлнинг сути суюқ нарсага қўшилса, тешириб кўрилади. Агар аёл кишининг сути ғолиб бўлса, эмизиш собит бўлади, бўлмаса йўқ.Пайғамбаримиз алайҳиссалом эса, бу борада: «Насаб жиҳатидан (никоҳи) ҳаром бўлганлар эмиш жиҳатидан ҳам ҳаром бўладилар», деганлар. Яъни насаб жиҳатидан қайси тоифадаги аёлларнинг никоҳи ҳаром бўлса, эмиш туфайли ҳам ўша тоифаларнинг никоҳи ҳаром бўлади. Бундай ҳукмлар остига кирадиган эмиш шуки, икки ёшдан кичик бўлган гўдакнинг онасидан бошқа, сутли аёлни тўйиб эмишидир. Ана ўшанда у аёл боланинг онасига, эри эса, отасига, болалари ака-укаси ва опа-сингилларига айланадилар. Шунингдек, бошқа қариндошлар ҳам эмган болага хеш бўладилар. Бу ҳукмнинг ҳикмати тўлалигича Аллоҳнинг Ўзига маълум. Аммо баъзи ҳикматлари ушбу ояти карима нозил бўлганидан бир неча асрлар ўтиб, маълум бўлди. Гўдакнинг суяги ва эти она сутидан шаклланар экан. Бир онанинг сутини эмиб катта бўлган инсонларнинг физиологик хусусиятлари бир хил шакллангани туфайли улар орасида никоҳ алоқаси бўлса, ўзларига ҳам, улардан бўлган болаларга ҳам катта зарар бўлади. Буни мусулмонлардан бошқалар энди-энди тушуниб келмоқдалар.Бас, эмикдош қизга уйланган шахс ўзининг синглисига уйлангандек бўлади. Бу эса катта гуноҳдир. Бошқа қариндошларни ҳам шунга таққослаш керак.\nХалолми ёки харом?\nИсм ва фамилия тўғрисида\nЖаннатга кирадиган етмиш минг уммат\nАлишер Навоийнинг туши ҳақида ҳадис борми?\nҲадисни тушунтириб берсангиз\nСирот кўпригидан ўтиш\nОли Имрон 123-125\n"Бир парча гўшт" қалбми ёки юракми?\nСаломни хазф килмок.\nҲадисларга амал қилиш


LADA Uzbekistan Конституция бўйича интерактив тестни тақдим этади\nЖамият 14:40 / 06.12.2018 11391\nLADA Uzbekistan компанияси Repost.uz интернет нашри билан биргаликда барча юртдошларимизни Ўзбекистон Республикаси Конституцияси куни билан чин қалбдан табриклайди. Байрам арафасида 8.repost.uz махсус саҳифасида давлатнинг асосий меъёрий қомуси юзасидан тест синовлари тақдим этилди.\nФото: LADA Uzbekistan\nИштирокчилар Конституция куни билан боғлиқ атиги 10та саволга жавоб беришлари керак. Саволлар Конституциянинг таркибий тузилиши ва тарихини қамраб олади. Натижаларни дўстларингизга ижтимоий тармоқларда бўлишишингиз ёки уларга ҳаволани юбориб натижаларни солиштиришингиз мумкин. Ўзбекистон Республикаси Конституциясини қанчалик яхши билишингизни текшириб кўринг!\nБир неча йиллар давомида LADA Uzbekistan компанияси республика аҳолисига сифатли, оммабоп ва ишончли автомобил русумларини таклиф этади. Бугунги кунда мамлакат бозорида мазкур бренднинг Янги Granta, Vesta, XRAY, Largus, 4х4 русумлари ҳамда тижорий автомобиллар туркуми тақдим этилган.


Rolls-Royce 2016 йилда Wraith купесини янгилайди » Скачать музыку бесплатно новинки музыки 2016-2017\nRolls-Royce 2016 йилда Wraith купесини янгилайди\nКомментариев: 0 Просмотров: 552 Дата: 22-01-2016, 12:51 Rolls-Royce компанияси Wraith купесининг янгиланган намунасини синовдан ўтказишни бошлади. Фотожосуслар унинг Германия йўлларида синовдан ўтказилаётганини камералари объективига муҳрлашди. IndianAutosBlog хабарига кўра, мазкур машина савдоси жорий йил охирига қадар бошланиши керак. Янгиланган версия бошқача бампер, шакли ўзгартирилган ёруғлик диодли оптика ва янгича ғилдираклар диски билан таъминланган. Шу каби ўзгаришлар янгиланган Dawn моделида ҳам кўзга ташланади. Автомобиль 6,6 литрли V12 твин-турбо двигателига эга бўлади. Бу эса унга 624 от кучини бахш этади. Агрегат 8 босқичли автомат тезлик узатмалар қутиси билан ҳаракатланади. Эслатиб ўтамиз, 2015 йил ёзида Rolls-Royce компанияси Wraith купесининг махсус намунасини намойиш қилган эди. У St. James Edition номини олиб, бренднинг туркум тарзда ишлаб чиқарилган энг кучли автомобилига айланди. Модел ҳам 6,6 литрли V12 твин-турбо мотор билан таъминланган бўлиб, қуввати 632 от кучига тенг. Агрегат саккиз босқичли тезлик узатмалар қутиси билан биргаликда ҳаракатланади. Хабарларни э-майл орқали олинг: Teglar: Rolls Royce Категория: Авто Нашли ошибку?


ЎзА - Кемирувчилар, дайди ва қаровсиз итлар, мушуклар, ёввойи ҳайвонлар – қутуриш касаллигининг асосий манбаи\n09.03.2019 09:33 Чоп этиш версияси\nМутахассисларнинг айтишича, қутуриш касаллигининг манбаи, асосан кемирувчилар, дайди ва қаровсиз итлар, мушуклар ҳамда ёввойи ҳайвонлар ҳисобланади. Касалликнинг 95 фоизи қаровсиз дайди итлар томонидан етказилган жароҳат туфайли келиб чиқади ва 80 фоизи қишлоқ жойлардаги аҳоли ҳисобига тўғри келади. Энг ачинарлиси, жароҳат олганларнинг 60-65 фоизи 14 ёшгача бўлган ёш болалар бўлар экан.\nПойтахтимиздаги Миллий матбуот марказида Давлат ветеринария қўмитаси томонидан ўтказилган анжуманда касаллик келиб чиқишининг олдини олиш мақсадида ҳар йили ўртача 3 миллионга яқин рўйхатга олинган итлар қутуришга қарши эмланиши таъкидланди. Шунингдек, ҳудудларда тегишли ташкилотлар ҳамкорлигида жойларда “Қутуриш касаллигига қарши кураш” ойликлари ўтказилиб турилади. Бу йил ҳам ана шундай тадбирлар ўтказилиб, ўтган икки ой мобайнида 1 миллион бошга яқин ит эмланган, қаровсиз ҳайвонлар ит тутиш бригадалари томонидан тутилган, янги рўйхатга олинган итларга эса махсус гувоҳномалар берилган. Ит сақлаш қоидаларини бузган шахсларга жарималар солинган.